
PA basta aña, FTA y FCCA taba- 
tin un relacion cu otro a base di 
palabracion, pero despues e miem- 
bronan a desea pa tin mas recono- 
cimento pa nan posicion huridico, 
y asina a demanda pa negocia 
un CAO, e prome entre nan dos. 
Despues di un negociacion basta 
largo, ayera a firma un CAO pa 3 
aña, cu diferente beneficionan se- 
cundario. Por bisa cu ambos par- 
tido a keda contento cu e logro aki. 


Video Clip 
'prepara 
pa disfruta' 
presenta na 
Prome Minister 

Despues di a reuni cu e team tecnico di RFP Waste Management a tuma decision: 


Cempanianan interesa den RFP 
Waste Management ta ricibi 90 dia 
adicional pa entrega proposicion 



DURANTE mas cu un aña y mey 
trabounan ta andando pa yega na 
un solucion p’e problema di maneho 
di desperdicio pa Aruba. For di ini- 
cio a organisa un taskforce nacional 
cu envolvimento di departamen- 
tonan di Gobierno, instancia y pro- 
fesional, specialistanan, sindicato y 
gremionan comercial. 

Esaki a conduci cu a yega na un pl- 
anificacion di corto, medio y largo 
plaso pa trata e problema grandi cu 
tin aki na Aruba cu maneho di des- 
perdicio. 

Na cierto momento e organisacion 
internacional PAHO tambe tabata 
envolvi, cu a traha un raport bas- 
tante devastador di e situacion cu 
dump Parkietenbos t’aden actual- 
mente. 


Minister di Desaroyo Teritorial, 
Infrastructura y Medio Ambiente, 
Otmar Oduber a splica cu a base 
di esaki a inicia cu e proceso di RFI 
caminda cu un grupo grandi di per- 
sona a participa, mustrando den ki 
direccion mester bay/scoge, sabien- 
do e problema y situacion di Aruba. 

A base di esaki a prepara un RFP 
cual diahuebs 18 di juli 2019 a con- 
oce su deadline, pa cual compani- 
anan mester a entrega nan interes 
den esaki. 

Di e 17 companianan cu a forma 
parti di e bid-walk, lamentable- 
mente ningun di nan a sinti e nece- 
sidad/interesa pa entrega oferta p’e 
procesamento di sushi den forma di 
waste to energy, manera propone. 


Minster Otmar Oduber a remarca 
cu tabatin gruponan cu algun si- 
man atras a expresa interes pa haya 
mas tempo, mirando e complehidad 
y exigencianan cu Gobierno a pone 
den esaki. Sinembargo den cuadro 
di transparencia y pa hiba un pro- 
ceso husto, no ta adecua pa extende 
e tempo pa algun solamente. 
Considerando esaki, ayera diabier- 
na 19 di juli a tuma e decision pa 
manda carta na tur e companianan 
cu a participa den e bid-walk, du- 
nando 90 dia adicional p’e perso- 
nanan/companianan cu si tabata 
mustra di tin interes pero cu kisas 
tabata falta mas tempo, pa por en- 
trega nan proposicionnan. 

DECISION 

Despues di un reunion extenso cu 
e expertonan tecnico di RFP Waste 
Management Facility, a tuma e de- 
cision pa duna companianan inte- 
resa den RFP Waste Management 
facilty e opcion di un extension di 90 
dia pa por entrega nan propuesta. 
Di e forma aki esnan cu tabatin in- 
teres, pero cu kisas tabata falta mas 
tempo pa por entrega nan proposi- 
cionnan, lo por haci esaki ainda. 

Reconociendo e complehidad di 
e proyecto y exigencianan tambe 
stipula pa Gobierno, pero tambe e 
peticion di e propuestadornan. Go- 
bierno ta determina pa yega na un 
solucion duradero pa loke ta mane- 
ho di desperdicio. 

Yideo Clip 'prepara pa disfruta presenta na Prome Minister 




DIABIERNA atardi, Prome Minister tabatin e honor di 
ricibi bishita agradabel di e hoben cantantenan Kings- 
ton Tromp, Emmanuel Sanchez y Cristopher Croes. 
Hunto cu señor Vivio Croes, e hobennan a entrega na 
Prome Minister letranan y nan potretnan firma. Tam- 
be nan a presenta e video clip di un bunita proyecto den 
sala di Conseho di Minister. 

Señor Vivio Croes a cuminsa cu e proyecto pa fin di 
aña escolar na unda e tres hobennan tabata e actornan 
principal. E ta un proyecto cu ta hiba e intencion su 
tras pa tur aña haci esaki pa diferente scol na Aruba 
p’asina encurasha nos muchanan cu musica y mantene 
nan leu for di e mal caminda. E aña aki a cuminsa na 
Scol Basico Kudawecha cua skol e tres hobennan men- 
ciona ta asisti. 


E proyecto ta trata di un video clip pa vakantie di skol 
cu e titulo: “Prepara pa Disfruta”. E tres hobennan aki 
ta tres hoben hopi talentoso den musica cu bosnan hopi 
bunita. 

E cantica a wordo compone dor di señora Lurena 
Schwengle y aregla dor di Hubert Thiel. E video a wor- 
do filma dor di señor Luis Luna y coordina dor di se- 
ñora Stephanie Croes. 

Rudney Lopez tabata encarga cu e sonido y henter e 
proyecto a haya conseho di señora Rosemin Croes y 
Marylou Hermans. 

Prepara pa Disfruta a cay den bon tera cu letranan y 
ritmo facil pa nos muchanan gara durante nan vakan- 
tie di skol. E video clip ta pasando na television y Face- 
book. 

Prome Minister a felicita e tres hobennan aki cu nan 
talento special. Tambe Premier a felicita y gradici se- 
ñor Vivio Croes pa su dedicacion y pa bin cu un proyec- 
to asina bunita pa nos muchanan na final di un aña 
escolar di siñamento. 

Awor den nan vakantie, nos muchanan por disfruta di 
e videoclip y cantica aki. Ta tempo pa nan disfruta un 
temporada di vakantie lagando les afo y haci loke mas 
nan gusta haci. 

Prome Minister ta desea tur mucha na Aruba un dushi 
vakantie y cu cada mucha ta bon prepara pa disfruta 
hunto cu nan sernan keri. 

MEP na Mike de Meza (AVP): 

Prome Minister Evelyn Wever-Croes semper 
ta duna informacion transparente 

Tocante plan di Gobierno pa cu Refineria di Aruba y CITGO 



FOR di luna di mei di e aña aki, Prome Minister Ev- 
elyn Wever-Croes a anuncia constantemente e desar- 
oyonan di Refineria di Aruba y CITGO den tur media 
di comunicacion na Aruba. 

Oposicion, specialmente ex Minister, kende tabata en- 
carga cu Refineria di Aruba, sr. Mike de Meza, ultima- 
mente ta tirando lodo atrobe bisando cu Prome Min- 
ister ta sconde informacion y ta haci negociacionnan 
den secreto cu CITGO y no ta envolve Parlamento den 
decision of plannan. 

Prome Minister Evelyn Wever Croes ta para pa trans- 
parencia den su gobernacion di e pais aki y ta tene 
pueblo informa debidamente pa medio di prensa scirbi, 
radio, television y medianan social. Y mas ainda, na 
mas di un ocacion, Prome Minister a presenta na Par- 
lamento pa informa desaroyonan tocante di CITGO. 

Ta obvio, cu sr. de Meza no ta hayando e informacion 
corecto pa motibo cu e no ta presenta na trabou ora cu 
Prome Minister ta na Parlamento. Tampoco e ex man- 
datario ta informa su mes di otro forma. 

Desde e ultimo reunion cu Prome Minister Evelyn 
Wever Croes tabatin cu OFAC na Washington na luna 
di mei, e mandatario principal di nos pais a bin ta an- 
unciando e plan di Gobierno pa cu refineria cu ta con- 
sisti den tres fase. 


Fase A: PURBA SALI FOR DI E CONTRACT CU 
CITGO 

Den e fase aki ta na unda cu nos ta actualmente na 
unda cu Gobierno di Aruba ta considera pa sali for di e 
contract cu CITGO mirando cu CITGO no ta un part- 
ner cu ta conbini Aruba n’e momentonan aki manera 
cu talbes e lo tabata den pasado of lo por ta den futuro. 
E situacion na Venezuela ta haci cu n’e momentonan 
aki CITGO no por yuda nos hiba e refineria dilanti. Un- 
abes cu Gobierno logra esaki, lo bay pa Fase B. 

Fase B: INTERES DI OTRO OPERADORNAN 
DEN E REFINERIA 

Ya caba, varios operador a expresa nan interes den re- 
fineria cu lo wordo tuma den consideracion. Tambe lo 
invita otronan pa expresa si nan interes. 

Fase C: OTRO ALTERNATIVA P’E REFINERIA 

Den e fase aki, si Aruba keda sin refineria, Gobierno lo 
explora alternativanan nobo cu ta crea cupo di trabou 
y ta trece bienestar pa Aruba y specialmente pa San 
Nicolas. 

E plan aki Prome Minister ta anunciando desde mei di 
e aña aki despues di a reuni cu OFAC na Washington. 
El’a declara esaki den conferencia di prensa, den comu- 
nicadonan di prensa, den medianan social, y tambe den 
Parlamento varios biaha. 

Remarkenan di sr. Mike de Meza y oposicion cu e ta 
haci cos den secreto y scondi, no ta cuadra cu realidad. 
Loke Mike de Meza mester haci ta cuminsa pone aten- 
cion na loke realmente ta pasando y busca informacion 
cu ta sali den medionan di comunicacion, e bay traha 
ora cu Prome Minister ta den Parlamento pa informa 
tocante refineria. 

Di e manera aki Mike de Meza tambe por ta na haltura 
di plan di Gobierno pa cu e refineria y evita su mes di 
papia disparate, segun un comunicado di MEP na de- 
fensa di su lider y Prome Minister Evelyn Wever Croes. 

For di inicio semper a papia di un Build Own Operate (BOO) financiaI model 

'E decision pa bin cu incinerator ta basa riba informacion 
obteni di Request for Information' cu a tuma lugar' 

Minister Otmar Oduber ta splica 



E escogencia pa bin cu un incinera- 
tor no ta un decision sin mas di parti 
di Gobierno. E decision ta basa riba e 
proceso di RFI cu a tuma lugar camin- 
da cu gran mayoria di e companinan 
cu a participa a bisa di ta mira cu p’e 
problematica cu tin na Aruba, incin- 
eration t’e caminda pa encamina. 


Minister di Desaroyo Teritorial, Infra- 
structura y Medio Ambiente, Otmar 
Oduber ta aclaria tambe cu e proyecto 
aki lo no encera inversion di Gobierno 
y tampoco e lo ta un proyecto PPP. 

A1 contrario, desde inicio semper a pa- 
pia di un Build Own Operate (BOO) fi- 
nancial model, cu ta encera: E compa- 
nia cu kier participa mester por haci 
esakinan: construi, ta doño y opera 
(Build, Own, Operate). 

Minister Oduber a splica cu e sistema 
aki ta mescos cu a haci mas di 10 aña 
pasa pa loke ta trata e molinanan di 
biento na Vader Piet. 

Pais Aruba no a hinca ningun florin 
den e proyecto, e compania cu a con- 


strui esaki a opera esaki, ta doño y ta 
bende e coriente na WEB. Cual t’e for- 
mula tambe p’e incinerator. 

Esaki ta hopi imporante pa comunidad 
ta na altura di dje, pues cu Gobierno lo 
no financia e proyecto aki, ni tampo- 
co drenta den un acuerdo di proyecto 
PPP. 

Dia cu Secretario di Estado, Raymond 
Knops tabata na Aruba, Minister Odu- 
ber a haci bishita n’e sitio y a dune 
splicacion di e proyecto cu ta wordo 
hiba tambe. 

Netamente pa puntra e contrario, di 
insinuacionnan cu lo ta trata di un 
proyecto PPP, Minister Oduber a ter- 
mina bisando. 



NEW 

Now is the time. Start with Hybrid! 


Start plan 

Afl.54 


4 GB LTEData 
Aft.lO Calling credit 


Samsung Galaxy AIO 

n 

SEPPA kier sa 

Enseñansa ta importante di berdad pa nos gobernantenan 


SEPPA y e trahadornan di Bureau Centro 
Multidisciplinario (MdC) ta lamenta cu te dia 
di awe 20 di juli 2019 no a bin cu solucionnan 
fiho pa tur punto den e manifesto cu a entrega 
riba 19 di juni 2019 na Minister President. 

A palabra cu lo trata e preocupacionnan di 
Bureau Centro Multidisciplinario den Conse- 
ho di Minister y cu despues lo wordo informa 
dor di Minister President of Vice Premier. No 
a haya reaccion concreto encuanto esaki. 
Parlamento di Aruba tambe a ricibi e manifes- 
to riba 19 di juni 2019 y ainda e centro aki ta 
warda riba un reaccion di parti di Parlamento 
di Aruba, Magaly Brito, Secretario General di 
SEPPA a duna di conoce. 

Minister Rudy Lampe a haya e tarea for di 
Minister President pa dialoga cu SEPPA y 
e trahadornan di Centro Multidisciplinario. 
Mientras esaki no tabata e palabracion en- 
tre Minister President y cu Vice Premier, tog 
tabata dispuesto pa scucha Minister Lampe, 
apesar di e hecho cu cerca trahadornan NO 
tin confianza den e Minister, 

NO tin confianza cu lo yega na solución cu e 
Minister di Enseñanza actual. 

E combersacion no tabata un dialogo y no a 
yega na otro. Minister Rudy Lampe ta keda 
mantene su puntonan sin argumentonan bon 
funda y ainda no tin claridad tocante e con- 
tinuacion di e departamento Centro di Obser- 
vacion (Observatiecentrum) y Teacher Care. 
Minister Lampe no ta wak posibilidad pa fort- 
fiica Departamento Centro di Experticio (Ex- 
pertisecentrum) unda tin lista di espera pa at- 
ende cliente, mientras el a aproba pa personal 
di Centro Multidisciplinario bay ter beschik- 
king otro caminda. 

Esaki ta contradictorio. 

Banda di esey Minister Lampe a vocifera cu 
ta bin cu un comision nacional di indicacion 



BO MESTER D/ WASTE BUCKET RESIDENCIAL 
OF COMERCIAL? 


15 yrd 

Junior Buckel 


20 yrd 
Big Buckel 


lOvrd 


Small 


(nationale indicatiecommissie) cu 
ta controla, a base di criteria stip- 
ula, consehonan duna tocante ki 
tipo di enseñansa ta adecua pa un 
alumno haya. 

E comision nacional di indicacion 
aki lo bay haci un tarea cu Cen- 
tro Multidisciplinario ta haciendo 
caba y pa bin cu un comision asina 
aserca ta inecesario. No a envo- 
lucra e profesionalnan di Centro 
Multidisciplinario den e proceso 
aki, mientras e profesionalnan 
tin e experticio y experiencia, y pa 
mas cu 30 aña ta carga e tarea di 
indicacion pa enseñansa special y 
tin un control interno caba. 

Si tin puntonan pa traha riba dje 
mes, tin otro manera pa atende e 
puntonan aki, e.o. envolucra e pro- 
fesionalnan mes cu tin e tarea aki 
y pa no bin cu cambio y decision- 
nan a base di solamente 1 opinion. 
Ta bisa cu tin personeelstop y no 
tin placa pa por fortalese e centro 
aki. Pues unda Gobierno ta bay 
saca fondo p’e comision esaki? Es- 
aki atrobe ta contradictorio. 

Tin mayornan pendiente pa haya 
contesta kico lo pasa cu futuro 
di nan yiunan. Mayor, maestro 
y skolnan ta en espera pa haya 
claridad mescos cu e trahadornan 
di Centro Multidisciplinario encu- 
anto continuacion di nan servicio. 
Den algun dia e aña escolar nobo 
ta cuminsa y no tin claridad. Ta 
lamenta cu despues di tur esfuer- 
so ainda e situacion ta igual. 

Tampoco no a envolucra Centro 
Multidisciplinario for di principio 
den e desaroyo di Plan Enseñansa 
Nacional (PEN) y Sociaal Crisis 
Plan. 

E trahadornan di e centro aki ta 
haya di sumo importancia pa tin 
dialogo, información, envolucra- 
cion y p’asina por carga e cambi- 
onan. 



Esaki pa evita cu ta bin cu desi- 
cion of cambio sin tene cuenta cu 
tur factor y actor envolucra. Ta 
boga pa inclui e profesionalnan di 
e centro den e procesonan aki, mi- 
rando Centro Multidisciplinario 
su rol importante y crucial den nos 
enseñansa. 

Asina ta evita cu desicionnan por 
ta den desbentaha di e ayudo na 
nos muchanan y calidad di cuido 
den enseñansa. 

Procedura professional, integro 
y transparente ta pa analisa kico 
ta punto pa traha riba dje, envo- 
lucra e professionalnan conserni 
y no manera e maneho unilateral 
aki di Minister Lampe cu a trece 
hopi incertidumbre te dia di awe 
dor di no trece claridad p’e mayor-, 
maestronan y e trahadornan di e 
centro aki. 

Pa ultimo por conclui cu ta cues- 
tionabel cu ta laga personal bay 
ter beschikking for di Centro Mul- 
tidisciplinario pa otro caminda, cu 
no por reemplasa nan, no ta yena 
vacatura, cu kier sera e Observa- 
tiecentrum y Teacher Care, kier 
kita e tarea di indicacion y ta ex- 
clui e centro aki di tur desaroyo 
riba nivel di enseñansa y kier haci 
esakinan sin argumentonan bon 
funda y no carga. 

Mientras cu na comienzo a kere cu 
kizas t’e Ministro di Enseñansa so 
ta pensa di e forma aki, aworaki 
nan tin e duda, ya cu di parti di 
esnan na cabez di e gobernación 
mes, no tin ningun solución di nan 
banda cu a bin riba mesa, segun 
Directiva di SEPPA. 

Candela riba dak pa motibo di trabounan di construccion 

Hospital a tuma accion rapido na momento cu a bati alarma 

E "hulpverlenersteam" mes a paga e candela 


DIAHUEBS atardi 
rond di 4.45pm a bati 
alarma na Dr. Horacio 
E. Oduber Hospital pa- 
sobra a constata cande- 
la riba dak di e edificio 
bieu unda trabounan di 
construccion y renoba- 
cion ta tumando lugar. 
Mas tempran traha- 
dornan a duna di con- 
oce di ta hayando hol- 
ornan straño y di biaha 
e “hulpverlenersteam” 
di Hospital a bay den 
accion pa mira di unda 
e holor por ta biniendo. 
Manera cu a constata 
e origen di e holor di 
huma “ploegleider” di e 
“hulperverlenersteam 
di Hospital a paga e 
candela. 

Na momento cu Brand- 
weer a yega Hospital, 
nan a tuma over p’asina 
sigura cu e parti critico 
a pasa y e candela ta 
completamente paga. 

Hospital tin su mesun 
di team di calamidad 
cu ta prepara pa si un 
calamidad sosode nan 
bay den accion. Riba 
pisonan unda pashent 
ta hospeda tabatin al- 
gun molester di huma 
y pues di biaha a tuma 
accion pa evacua den 
forma di prevencion 
mirando cu e meta 
principal di e “hulper- 
verlenersteam ta pa 
salvaguardia e seguri- 
dad di pashent. 


Brandweer a inspecciona e edificionan y mane- 
ra cu nan a declara nan sin peliger e pashent- 
nan por a bay back nan kamber. 

Un incidente chikito den forma di candela 
unda trabounan di construccion y renobacion 
di Hospital ta tumando lugar a ser atendi den 
forma rapido pa team di Hospital conhunta- 
mente cu Brandweer. 

Aunke a resolve e incidente aki den forma pro- 
fesional y rapido pa preveni Hospital a tene 
warda durante oranan di anochi te cu mainta 
n’e sitio unda e candela a cuminsa pa sigura cu 
tur cos ta bou di control. 

Danki na ful e team di Hospital y Brandweer 
cu a resolve e incidente aki liher p’asina cuido 
di pashent por a continua debidamente. 



fc >eropuerto Internacional 

Reina Beatrix 

ARUBA AIRPORT AUTHORITY N.V. 

REQUEST FOR PROPOSALS no: CAPEX 19-070-07 

PROJECT: Relocation/Centralization Safety,Training & Badging 

By meansof this publication theArubaAirportAuthority N.V. (AAA), manager and operatorof Aeropuerto Internacional 
Reina Beatrix, would liketo inviteall contractors who are interested in and/or who haveformally and/or informally shown 
interest in the pastto AAA to submitto AAA an offer asfurther described in ourTender Documents (TD). 

Interested parties can receivetheTD from AAA NV by sending a request here for ultimately by J uly 25,2019, to 
e.vrol ij k@ ai rportaruba.com. The verification for the recei pt of the request for the T D remai ns the responsi bi I ity of the 
requesting party. When theTender Document is delivered (starting J uly 25,2019) an acknowledgementfor receipt is 
required to validatethe receipt of theTD. Site visit isj uly 31,2019 at 08.30 am It. M eeting place is atthe EntranceTower 
Building located atthe main terminal Building. 

Questions on theTD will beaccepted until August6, 2019 at 4:30 pm. A copy of the answers to thequestionsfrom all 
parties will beemailed ultimately August9,2019 to each party that has received ourTD. 

Interested parties should submitone proposal, namely: 

- Proposal for the project: Relocation/ Centralization Safety,Training & Badging 

Thefinal datefor submission of a proposal to providetheabovedescribed is August 23, 2019,10:00 am, local timeatthe 
Reception of the A ruba A irport A uthority N ,V„ on the first floor of the A irportTower Building. 

A11 proposalsshould besubmitted in aclosed envelop and delivered atthefollowing direction: 

Attn: Tender Committee 
ArubaAirportAuthority N.V. 

Aeropuerto Internacional Reina Beatrix 
Sabana Berde75,Aruba 

Public opening of the proposals will take place on August 23, 2019 at 10:00 am It. attheAAA M anagement Offices. 

AAA reserves the right to contact all entities on its own initiative who have expressed their interest in the past to AAA N .V. 

ArubaAirportAuthority N.V. 

July 2019 

/£Veropuerto Internacional 

Reina Beatrix in co-operation withSchiphollnternationalB.V. SCniphOI i ’*Gateway‘2Ó30 

ARUBA ALRPORT AUTHORkTV N V GfOUp 

Trabouncm di embeyecemento na 
Pro Catedral San Francisco de Asis 


Departamento di Obra Publico ta informa pueblo di Aruba en 
general y specialmente nos automobilistanan cu ta haci uzo di e 
area di Kerkstraat/Caya Ernesto Petronia cu dialuna awor dia 
22 di juli 2019 lo cuminsa cu trabounan di embeyecemento di- 
lanti di Pro Catedral San Francisco di Asis. 

E trabounan ta encera instalacion di iluminacion, construccion 
di e area di peaton, construccion di e caminda dilanti y panort di 
e Catedral cu klinkers y re-structura e parkeerplaats. 

Ta bay haci e trabounan den fase y lo cuminsa cu preparacion di 
cobamento y construccion panort y dilanti di Rosa College y lo 
sigui dilanti di e Catedral. 

Despues ta sigui pabou di e Catedral (ex Circle K) cu e construc- 
cion pa re-structura e parkeerplaats. 

E trabounan menciona lo tin un duracion di 100 dia di trabou. 

En conexion cu e trabounan menciona Departamento di Obra 
Publico ta haci un peticion na tur automobilista y busnan pa 
tene cuenta cu no por haci uzo di e parkeerplaats na altura di e 
Pro Catedral San Fransisco di Asis, ni dilanti Ex Circle K. 


afuba 

ceu 


Porfin otro siman lo tin 
veredicto den caso di Lotto 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Secretaria di Corte di Husticia, mr. Andreina Wever a duna di conoce cu 
otro siman dia 24 lo tin definitivamente lo tin sentencia den caso di Lotto 
pa Deporte. 

Despues di lunanan di espera, Corte lo dicta su veredicto diaran- 
son awor 24 di juli 2019. 

Segun e comunicado di Secretaria di Corte di Husticia, e senten- 
cia ta programa pa keda presenta e diaranson mainta pa 9’or di 
mainta. E sentencia tin cu determina kico ta pasa cu e directiva 
di Lotto, esta si nan ta keda sinta of si nan mester bandona nan 
puesto. 

Tabata varios luna caba cu Corte pa 8 biaha a bin ta pospone e sentencia, 
unda cada luna practicamente for di october, tur esnan envolvi ta pendi- 
ente un veredicto. 

Manera a indica caba, ta trata di e veredicto den e caso di apelacion unda 
cu Gobierno kier ‘core’ cu e miembronan di supervision (RvT). 

Sigur tur hende ta ancioso pa sa con Corte ta pensa riba henter e desa- 
royo aki. Y maske por tin un veredicto, ainda tin mas caso pendiente di 
mesun Lotto pa Deporte. 

Arubcm Warriors ta 
exigi transparencia di 
Gobierno MEP-POR-RED 

A pidi Gobernador pa no firma e ROP p'e hotel na Sero Colorado 



Otmar Oduber a bulldoze pasamento 
di e acta pa tereno erfpacht p’e in- 
versionistanan di hotel all inclusive 
na Sero Colorado net patras di Baby 
Beach. Niun dia a sinta cu NGOnan 
independiente pa consulta nan punto 
di bista. 

Pueblo a pronuncia su mes caba con- 
tra mas hotel. Aruba a surpasa su ca- 
pacidad di carga. 

DNM no ta un NGO independiente di 
Gobierno pasobra e ta cay bou cartera 
di Minister Otmar Oduber locual ni- 
fica conflicto di interes. 

Teniendo na cuenta e modus ope- 
randi di un bulldozer sigur ta acorda 
tur locual wordo dicidi cu nan mester 
acorda. Firma di tereno grandisimo 
no a bay corecto pasobra e ROP bieu 
te dia di awe ta valido y tanten cu un 
ROP nobo no drenta na vigor no por 
a firma nada sin un base legal. Pesey 
den un carta pa Gobernador, Warriors 
ta pidi Gobernador pa no firma esaki. 

No ta conoci cu ta existi un MER p’e 
proyecto di hotel ni un Feasibility 
Study. Ademas e hotel ta bay wordo 
traha riba tunnelnan di casi 140 aña 
bieu cu ta forma parti di nos herencia 
cultural historico. 


Tambe tin e benanan di e tunnel di 
awa cu ta yama Mangel Cora Well 
cual ta fuente p’e mangrovenan. 
Mangrovenan ta especienan proteha 
p’e Tratado di Ramsar cu a wordo rati- 
fica dor di Hulanda. 

Tambe Sero Colorado ta representa 
nos sitionan arkeologico y historico di 
nos pasado Indjan. Y tog segun Prome 
Minister mr. Evelyn Wever-Croes e 
hotel no lo wordo traha riba e tunnel- 
nan. Pero segun mapa cu nos tin e ta 
planea pa wordo traha riba e plateau 
cu ta cubri e tunnelnan. Y den pasado 
tin estudionan geologico haci cu a de- 
termina cu e sitio no ta apto pa tin con- 
struccion riba dje di mas cu un piso. 
Consecuentemente construccion di e 
hotel lo nifica cu e suelo no ta solido 
y lo no tin suficiente sosten p’e hotel 
keda para sin causa daño n’e ser hu- 
mano. 

Un aspecto crucial ta cu Sero Colo- 
rado ta forma parti di nos sitionan 
arkeologico y historico di nos pasado 
Indjan. A base di The Declaration of 
The Rights of Indigenous People nos 
tin derecho di preserva nos sitionan 
arkeologico y historico cu ta base di 
nos pasado Indigena. 



A base di e ponencianan menciona 
Aruban Warriors tin e siguiente pre- 
guntanan na Prome Minister, Evelyn 
Wever-Croes, Ministernan Otmar 
Oduber, Xiomara Maduro y tur otro 
Ministernan concerni: 1. Tin un MER? 
2. Tin un feasibility study? 3. Tin ra- 
port di studio di e subsuelo? 4. Ta tene 
cuenta cu Tratado di Ramsar? 5. Ta 
respeta The Declaration of the Rights 
of Indigenous People y UNESCO? 

Sin conta e presion cu un hotel lo trece 
cu ne riba nos AZV, SVB, Skolnan y 
consecuentemente riba nos identidad 
Arubano y nos derechonan a base di 
The Declaration of the Rights of Indig- 
enous People di United Nations. 

Esaki ta encera derecho riba nos teri- 
torio, nos cultura, nos tradicionnan, 
nos idioma, nos sitionan arkeologico 
y historico, autodeterminacion y hopi 
mas. 

Nos ta exigi transparencia tocante e 
proyecto di hotel na Sero Colorado cu 
coalicion den su totalidad debe pueblo 
Arubano. P’asina nos fiha e caminda 
cu nos mester cana pa evita mas disas- 
ter riba Aruba. 

Tin biaha mester preveni hende sim- 
ple y imprudente haci disaster cu Aru- 
ba pa despues no yora malai. 

Aruba ta di NOS, pais unda nos ante- 
pasadonan a lucha duro contra forsan- 
an aheno pa nos por a hered’e fo’i nan. 
NOS mester cuid'e pa nos descendien- 
tenan por gosa di dje den future, segun 
Aruban Warriors. 

Exprodesk den colaboracion cu WDNA 88.9 FM Radio ta brinda 

Oportunidad na nos musiconan pa nan canticanan 
wordo scucha na Miami, South Florida 



^dxpradesk 

wB "i xpan Ayttrority* 


Internatio 


Departamento di Asunto Economico, Comercio y Indu- 
stria (DEZHI) y su unidad Exprodesk conhuntamente 
cu WDNA 88.9 FM Radio ta brinda e oportunidad na 
nos musiconan pa nan propio composicion wordo scu- 
cha na Miami, South Florida. 

Pa participa nos ta pidi tur nos musiconan cu ta inte- 
resa pa primeramente inscribi nan canticanan na Ofi- 
cina di Propiedad Intelectual pa nan por ta protegi bao 
e derecho di autor. 

Siguientemente nos ta pidi p’esnan cu kier manda nan 
canticanan, pa haci esaki via un MP3 audio file hun- 
to cu nan link di YouTube si acaso nan tin videonan. 
Mester manda e audio files entre 18 di juli y 18 di au- 
gustus 2018 na s.meiier@arubaeconomicaffairs.aw of 
s.meiier@deaci.aw . 

Lo manda tur cantica ricibi, cu ta propio composicion, 
p’e lucutornan di Radio WDNA den e programa Global 
Gumbo, y nan lo scoge e canticanan cu nan lo toca den 
e periodo ya menciona. 


WDNA 88.9 FM Radio su programa ta consisti di e.o. 
Jazz, Reggae, Afropop, Musica Clasico y Musica Lati- 
na/Brasileño. 

Di e manera aki Exprodesk tin como meta pa promove 
nos musiconan Arubano di tur genero dor di expone nos 
canticanan local den mercado internacional. 

Di e manera aki tambe Exprodesk ta promove expor- 
tacion di nos artistanan di Industria Creativo y alabes 
brinda nan e oportunidad pa saca probecho di nan tal- 
ento y creatividad. 

P’e motibo aki, Exprodesk kier a invita tur nos musi- 
conan Arubano di tur genero cu kier haya e oportuni- 
dad pa nan musica wordo scucha na South Florida, pa 
manda nan canticanan na tempo na s.meiier@arubaeco- 
nomicaffairs.aw of s.meiier@deaci.aw . 

Pa mas informacion por tuma contacto cu Exprodesk 
na tel: 521- 2416. 



















Diasabra, 20 juli 2019 


AWEMainta 


Imeldahof ta gardici e huespednan pa "Pack for a Purpose" 

Bucuti &Tara Beach Resort su huespednan a hiba articulonan pa Imeldahof 




Fotonan 


Imeldahof ta regala pintura na Bucuti & Tara Beach 
Resort. Ribaepotrdt (robes padrechi): Suzannevan 
Grinsven, Director di HR, Oficina y PR local di Bucuti 
& Tara Beach Resort, Jennyree Bovea y Nathalia 
Hemandez di Imeldahof y Ewald Biemans, doño y CEO 
di Bucuti & Tara Beach Resort. 

M esa cu articulonan cu a wordo entrega na 
Imeldahof. Riba eportretta: J ennyreeBovea di 
Imeldahof y Mitchell Goeldjar di Bucuti & Tara 
Beach Resort. 

Huespednan di Bucuti cu nan articulonan paketa pa 
I meldahof. 



COMO un gesto di gradici- 
mento n’e huespednan di 
Bucuti & Tara pa nan aporte 
durante di hopi aña, Imelda- 
hof su gerencia, representa 
dor di Jennyree Bova y Na- 
thalie Hernandez, a regala un 
cuadra. Un di e 7 Rumanan 
Catholico di Bethani, Ruman 
Lidwina van der Putte, kende 
a funda e Kinderhuis Imelda- 
hof, na aña 1954, a pinta e 
cuadra aki. Ruman Lidwina 
tabata activo den produci hopi 
diferente piesa di arte y pin- 
turanan mural na Imelda- 
hof. Hunto cu e muchanan di 
Imeldahof e artista local, Jean 
Vieira a restaura e colornan 
orginal di e cuadra di 65 aña 
pa demostra su vibrancia. 

“Pack for a Purpose” (pak- 
eta cu un meta) ta un organ- 
isacion internacional cu e mis- 
ion pa impacta comunidadnan 
rond mundo na un forma posi- 
tivo dor di asisti biaheronan 
cu kier haci un contribucion 
valioso n’e destinacion cu nan 
ta bishitando. 

E organisashon “Pack for a 
Purpose” a cuminsa cu un juf- 
frouw di skol, Rebecca Roth- 
ney, kende a biaha pa Africa. 


Rebecca Rothney a ripara e 
necesidad di e skolnan local 
cu su alumnonan y den su 
siguiente biahe el a bin bek cu 
un maleta yen di articulonan 
escolar. 

For di 2010 e organisacion aki 
a ricibi 141.103 kilo di articulo 
pa muchanan den necesidad 
den 60 pais. 

Bucuti & Tara Beach Resort 
ta un miembro orguyoso di e 
organisacion “Pack for a Pur- 
pose” y entre augustus 2015 y 
2018 a logra entrega 423 kilo 
di donacionnan cu e huesped- 
nan a trece cu nan den nan 
maleta. 

Cu orguyo nos ta colga e pintu- 
ra aki den nos gang unda tur 
huespednan por wak e gesto 
di gratitud pa nan esfuerso. 
“Bucuti y Tara Beach Resort 
ta solamente e facilitador di e 
bunita iniciativa aki” a wordo 
bisa dor di Ewald Biemans, 
doño/CEO di Bucuti & Tara 
Beach Resort. 

“Ta nos huespednan merece 
tur e elogio pasobra ta nan ta 
cumpra e articulonan y duna 
nan como donacion n’e cas pa 
mucha “Imeldahof’. 

Aruba Symphony Festival ta presenta: 

Awe diasabra den Cas di Cultura - Musica di Heitor 
Villa-Lobos (Brazil) y Enrque Granados (Spaña) 




REVERÓN TRIO, ta consisti di 
musiconan Venzolano cu ya ta hopi 
conoci na Aruba: Ana Maria Otamen- 
di, pianista; Horacio Contreras, cello; 
y Simon Gollo, violinista. 

Tres musico cu pasion pa nan profe- 
sion. Nan lo interpreta e obra “Piano 
Trio No.l in C minor” di e famoso com- 
positor Brasileño Heitor Villa-Lobos. 

E bunita obra aki ta consisti di 4 movi- 
mento y ta dura 23 minut. Despues 
Randolph Kelly,violista y Olivier 
Piguet (violinista) lo uni cu e trio pa 
haci un quinteto cu lo interpreta “Pi- 
ano Quintet in G Minor, Op. 49” di e 
compositor Enrique Granados di Spa- 
ña. 

Apesar di a muri hopi hoben (48 aña) 
Granados a laga varios obra, di cual 
Op. 49 ta un di e mas popularnan. 
E quinteto bou di direccion di Simon 
Gollo ta haci husticia n’e compositor. 
E obra ta den tres parti y ta dura 15 
minut. 


Entrada ta GRATIS. Lo tin un caha 
pa donacion pa mustra bo aprecio pa 
Aruba Symphony Festival y yuda nan 
paga nan gastonan cu e aña aki ta 
hopi mas cu añanan pasa. E concierto 
ta cuminsa 8pm. 

Diadomingo 21 di juli na Cas di 
Cultura, 11.00 AM 

E popular y importante competencia 
di mas di dies studiante pa e premio 
“Clyde Harms Scholarship”. E gana- 
dornan a haya invitacion cu tur gasto 
paga, pa bin participa na 2020 y nan lo 
tin e oportunidad di toca solo acompa- 
ña p’e Festival Symphony Orchestra. 
Entre e ganadornan desde 2015 taba- 
tin na 2015, un violinista di Salt Lake 
City, Andrea Hughes; na 2016 un clar- 
inestista Colombiano, XXXX; na 2017, 
un pianista Chilena di 14 aña, Clau- 
dia Roa; y aña pasa, e violinista di San 
Cristobal, Venezuela cu tabatin ape- 
nas 13 aña. 

Supuestamente ta competi tambe e 
cellista Colombiano di 12 aña. 


E hurado di e competencia ta consisti 
di maestro y artistanan invita pa tuma 
parti den e Festival. 

Entrada ta GRATIS. Lo tin un caha 
pa donacion pa mustra bo aprecio pa 
Aruba Symphony Festival y yuda nan 
paga nan gastonan cu e aña aki ta hopi 
mas cu añanan pasa. 

NB. E competencia ta cuminsall or di 
MAINTA. 

Diadomingo juli 21 na Paseo Her- 
encia, 8 PM - Music on the street! 

Tres grupo ta programa pa participa: 
Cincopandia, Latinamerican Music 
Ensemble y La Vie in Corde. Nos no 
tin e nomber di e miembronan di cada 
grupo ni e piesanan cu lo wordo toca. 
Esakinan lo wordo anuncia n’e mo- 
mento cu nan ta bay wordo toca. 
Entrada ta GRATIS. Lo tin un caha 
pa donacion pa mustra bo aprecio pa 
Aruba Symphony Festival y yuda nan 
paga nan gastonan cu e aña aki ta hopi 
mas cu añanan pasa. 

Prome Minister Evelyn Wever-Croes: 

FUTURA cu otro workshop exitoso pa nos muchanan 



DIAHUEBS y diabierna, FUTURA hunto cu Gamma 
IT Solutions y SETAR a organisa un ‘Coding Work- 
shop pa nos muchanan entre 9 pa 12 aña. E workshop 
tabata bon atendi cu un total di 40 mucha, kendenan 
a participa cu hopi animo y entusiasmo pa siña con pa 
code y traha nan mesun weganan. 

Prome Minister Evelyn Wever-Croes a bishita e ac- 
tividad aki diabierna merdia y a entrega certificado 
n’e muchanan, kendenan a participa. 

Loke cu e muchanan a siña den e dos dianan aki, nan 
lo por sigui construi riba dje y sigui siña mas y ta fa- 
cilita pa den futuro ora cu ya na scolnan bukinan no 
wordo uza mas sino mas y mas tur cos lo bay ta na 
computer. 

Ora muchanan ta domina computer na un edad jong y 
ta cuminsa code na un edad jong, mihor prepara nan 
ta tambe pa haci nan lesnan di scol. 

Y esaki ta habri porta tambe pa trabounan di futuro. 

Y ken sa si ta e mesun muchanan aki un dia por ta 
esnan cu ta code y traha programanan pa Gobierno. 

FUTURA t’e fundacion di Gobierno di Aruba cu ta en- 
carga pa ehecuta e vision di inovacion di Gobierno di 
Aruba y ta bou di encargo di Prome Minister. Pa Gabi- 
nete Wever-Croes, inovacion ta prioridad. Y den esaki 
ta importante pa cuminsa cerca nos muchanan. 
Aruba merece di un Gobierno cu ta dinamico cu tin 
e capacidad pa enfrenta tur reto cu lo por bin den su 
caminda den futuro. 

Como un isla chikito nos ta rico den curashi y spirito 
di renobacion. Tur esaki ta tera fertil pa inovacion. 

Por medio di colaboracion y un maneho responsabel, 
FUTURA bou di e direccion inovativo di Prome Min- 
ister Evelyn-Wever Croes tey pa duna su aporte n’e 
desaroyo sostenibel di nos economia y ekipa nos Gobi- 
erno, nos hendenan y nos futuro generacionnan cu e 
habilidadnan pa enfrenta e retonan di futuro. 

Prome Minister un biaha mas ta felicita FUTURA cu 
un otro actividad exitoso pa nos muchanan y alabes ta 
desea tur mucha un bon vakantie di scol. 

DIAHUEBS mainta Polis a bay e cru- 
zada conoci pa nan cu ta Emmastraat cu 
Rudolf Arendsstraat, pa un accidente entre 
dos auto. 

Na yegada di Polis y ambulance ta bin topa 
cu un Kia Sportage color preto y un V-car. 
Manera semper ta pasa n’e cruzada aki, e 
Kia lo no a duna e V-car preferencia ora el a 
yega y ta dal basta duro contra dje. 

E impacto a pone cu e V-car a bay pega con- 
tra un pal’i luz, lagando esaki di banda cau- 
sando cu e por cay. 

Paramediconan n’e sitio a controla un per- 
sona, pero no tabata nada di gravedad. 

Nisscm Tiida a cay den buraco na 
construccion di rotonde nobo na Noord 




DIABIERNA pasa di mey anochi Polis a bay unda e 
construccion di un rotonde na tumando panort di Misa 
Santa Anna. 

Eynan un Nissan Tiida a cay den un buraco. Esey no ta 
tur, e chauffeur bou influencia lo kier a bay tuma un short 
cut cu a sali’e caro. Polis cu a yega a constata cu e lo a 
bebe di mas y a lage supla. Despues di a supla y surpasa e 
limite el a wordo deteni y transporta pa warda. Ta logico 
cu e no por a stuur y asina a cay den un buraco di e ro- 
tonde bao di construccion. 



Bus a subi caminda 
sin duna preferencia 

DIAHUEBS atardi a sosode un dalmento na al- 
tura di e supermercado na Ponton. Tabata trata 
di un bus y un auto di famia. 

Den e bus tabata tin mucha segun nos a compro- 
nde. 

E chauffeur posiblemente no a pone mucho aten- 
cion riba e trafico bayendo direccion Noord. E lo 
a tira bista riba caminda, pero no riba e trafico 
biniendo for Playa. 

Un SUV bayendo direccion Tanki Flip no por a 
evita e dalmento ora e chauffeur a subi caminda 
sin duna preferencia. Si el a para lo a evita e ac- 
cidente aki. 

No tabata un impacto mucho duro y loke ta mas 
importante, no tabatin hende herida. 

Dak a pega candela na Hospital, causando 
cu mester a evacua dos kamber na piso 1 


DIAHUEBS atardi Hospital a bati alarma 
momento cu n’e prome piso banda panort a 
cuminsa sali of drenta huma, indicando cu tin 
candela. 

Esaki a causa cu mesora a avisa 911, cu a saca 
dos unidad di Brandweer pa Hospital. Den 
prome instante tabatin un confusion basta 
grandi, dor cu a bay Hospital bieu, esta esun 
den Caya Ing Roland H. Laclé. 

E bruhamento tabata cu a bisa tin candela na 
Hospital bieu, pero loke nan tabata kiermen 
ta, cu tin candela n’e parti bieu di Hospital Dr 
Horacio E. Oduber, o sea e parti dilanti cu nan 
ta considera bieu. 

Despues cu a haya sa e localidad exacto por a 
mira tanto Brandweer y Polis bayendo direc- 
cion Ponton bek cu velocidad halto. 

Esaki a costanan minuutnan valioso pa a yega 
unda si tabatin candela. Danki Dios cu no ta- 
bata algo grandi manera un uitslaande brand, 
sino esaki por a bira devastador. 

Na yegada mesora Bomberonan a wordo mus- 
tra unda e candela tabata. Segun nos a compro- 
nde durante trabounan di renobacion y usando 
cierto tecnica pa isola dak n’e parti full panort 
di piso 1 algo a bay robes. Pues den e dak esaki 
a cende un candela. 

E candela of huma a cuminsa drenta den 2 kam- 
ber di piso 1 parti panort. Mesora personal di 
Hospital a evacua e area completo. Pesey por a 
mira n’e entrada di Hospital pashentnan sinta 
cu mask na cara. 

Bomberonan hunto cu contratista tabata con- 
trola e area pa ta sigur cu no tin candela mas. 

E kambernan tur bentana a wordo habri p’asina 
biento saca e holor y huma cu por tabatin. 

No sa si Hospital lo hinca e pashentnan bek dia- 
huebs den e kambernan. 

Niun persona a resulta herida 

Oficina di Tourism Oriented 
Policing a bira un realidad 






DIAHUEBS atardi tabatin inaugu- 
racion di e Oficina di Tourism Orient- 
ed Policing di KPA cu ta keda n’e di 
dos piso di Central di Arubus. 

Un oficina dedica na servicio di e 
turista cu t’e pilar economico princi- 
pal di pais Aruba. TOP ta den area di 
e cruceronan cerca di caminda unda 
e turistanan ta cana bishita tienda y 
caya principal. 

Cu apertura di e oficina kier subraya 
seguridad di e turistanan cu ta algo 
primordial y alabes cumpli cu pro- 
grama di gobernacion segun Minister 
di Husticia mr. Andin Bikker. 

Awe net un aña y ocho luna cu a asumi 
responsabilidad gubernamental y ta 
haci apertura di e oficina aki. 

E oficina ta un iniciativa conhunta- 
mente cu Hotel Security Foundation, 
AHATA y Cuerpo Policial. 

Segun Minister Bikker e ta hopi gradi- 
ci cu Minister di Tursimo sr. Dangui 
Oduber p’e cooperacion estrecho y den 
futuro cercano ta bay tin mas proyecto 
conhunto basa riba e cooperacion cu 
sector priva. 

TOP ta den cuadro di optimalisa segur- 
idad di henter pueblo y e bishitante. 
Na final di discurso Minister Bikker a 
gradici nos Creador pa bendiciona nos 
isla y un bendicion pa Cuerpo Policial 
den nan tarea cu hopi reto pa garan- 
tisa e seguridad di e bishitante y e 
pueblo. 

Riba combinacion di foto por mira mas 
di e apertura. Masha Pabien pueblo di 
Aruba cu apertura di TOP, Tourism 
Oriented Policing. 

Kiwcmis Club of Aruba a instala 4 miembro nobo 


DURANTE e reunion den e lu- 
nanan di juni y juli, Kiwanis Club 
of Aruba a instala 4 miembro nobo, 
cu a ricibi un caluroso bon-bini di 
parti di e miembronan di e club. 

President di Kiwanis Club of Aru- 
ba, Edalitza Weller, a introduci 
oficialmente Natasia Dragt, Gay 
Sherida Spellen, Tracey Werleman 
y Joáo Soares como e miembro- 
nan mas nobo di e club. Aunke cu 
e miembronan a asisti caba na al- 
gun reunion y a participa na algun 
proyecto di e club, e tabata un mo- 
mento special pa instala nan ofi- 
cialmente como miembro. 

E persona cu tabatin e tarea pa 
dirigi e ceremonia di instalacion 
di Natasia Dragt y Gay Sherida 
Spellen tabata “Governor Desig- 
nate” di EC&C, sr. Robert Spellen. 
Natasia ta actual “Human Resourc- 
es Manager” na Marriott Vacation 
Club, y el a forma parti di e famia di 
Kiwanis Club of Aruba caba como 
un miembro activo di Kiwanis Key 
Club Colegio Arubano. 

Natasia su deseo di join Kiwanis 
Club of Aruba ta p’e sigui contribui 
y aporta n’e proyectonan na bien- 
estar di nos comunidad, special- 
mente trahando cu nos hobennan. 
Como e sponsornan di instalacion 
di Natasia tabata; Diane Fleming 
conhuntamente cu Jo-Anne Ar- 
ends. 

Gay Sherida Spellen ta actual “Op- 
erations Manager” na New India 
Assurance. Sponsor di Gay Sheri- 
da Spellen tabata Edbert Schwen- 
gle y Governor Designate Robert 


Spellen. Gay conoce Kiwanis ya cu 
su famia incluyendo Governor Des- 
ignate Robert, su tata, ta miembro 
di Kiwanis. 

Gay ta hopi agradecido cu e opor- 
tunidadnan ricibi y kier haci un 
diferencia den comunidad dor di 
yuda e muchanan den necesidad. 

E siguiente dos miembronan cu a 
keda instala durante e reunion di 
e club tabata; Tracey Werleman y 
Joáo Soares. Tracey ta trahando na 
Universidad di Aruba y tambe a 
forma parti di e famia di Kiwanis. 

E tabata un miembro activo di Cir- 
cle K Universidad di Aruba. Trac- 
ey a forma parti di e directiva di 
“Caribbean District” na aña 2013- 
2014, y el a fungi como Presidente 
na aña 2014-2015. 

Tracey tin e pasion pa keda ehecu- 
ta proyecto pa comunidad y traha 
specialmente cu Kiwanis su “Ser- 
vice Leadership Programs” p’e ho- 
bennan, cu ta un di e motibonan pa 
cual el a scoge pa sigui cu e trabou 
comunitario. Como e sponsornan di 
Tracy Werleman tabata Indra An- 
thony Pereira y Edbert Schwengle. 

Y por ultimo a instala Joáo Soares, 
actual “General Manager” di Watty 
Vos Boulevard Project Company. 
Joáo a participa den e proyecto di 
Kiwanis “School Traffic Signs” cu 
a wordo instala na 24 scol rond di 
Aruba. 

Joáo ta impresiona con organisa Ki- 
wanis Club of Aruba ta, y e proyec- 
tonan cu e club ta haci manera e.o. 



“Hands —On” & “Traffic Aware- 
ness”. Su amor y gana na contri- 
bui n’e comunidad di Aruba t’e mo- 
tibonan pa cual el a join Kiwanis. 

Fernando Rigaud y Ryan Kock a 
fungi como sponsornan pa Joáo. Di- 
lanti di e miembronan presente a 
presencia e ceremonia oficial dirigi 
pa “Distinguished Lieutenant Gov- 
ernor ” Giantonio Muller. 

E sponsornan di e miembronan ta- 
batin e honor di a pin e boton di 
Kiwanis, haciendo asina Natasia, 
Gay Sherida, Tracey Werleman y 
Joáo oficialmente miembronan di e 
club. 

Kiwanis Club of Aruba ta un club 
cu su miembronan ta hopi dedica y 
activo, trahando primordialmente 
na bienestar di nos muchanan y 
otro proyectonan na beneficio di 
nos comunidad. 

Booshi Wever di UPP ta bisa cu: 

Otmar cu practicanan 
mafioso di "Hush-Money" 
ta silencia contricantenan 
pa previlegia sponsor 

"non-disclosure clausule" ta permisibel 
den un acuerdo publico? 



DIA 24 april 2019 UPP a bay pa lesa e documentonan to- 
cante e destaho bou di man di december 2018. Nos a busca 
informacion riba e “incinerator chikito” pa kima sludge y 
nos a encontra entre otro documentonan encuanto e Riool- 
WaterZuiveringsInstallatie (RWZI) cu tabata indica cu tin 
problema grandi cu mester wordo atendi cu urgencia. 
DOW a señala esaki y a trata na haya e 1.7 miyon florin 
cu tabatin na FDA p’asina remedia parti di e situacion di e 
facilidad- y aparatonan di RWZI, cu segun DOW ta den un 
estado deplorabel. Pa colmo tur e facilidadnan di RWZI 
a surpasa nan capacidad grandemente y cu esaki obvia- 
mente ta forma un peliger extra. 

Segun Booshi Wever, awor ta sali na cla, cu for di aña pasa 
caba, TNO a mustra riba e situacion deplorabel di e RWZI. 
Aparte di e peliger cu TNO ta señala, e procesamento y e 
tratamento di e awa di riool no ta optimal. 

Esaki tin como consecuencia cu e awa den Bubali Plas ta 
di un calidad super malo. For di e conclusionnan di e ra- 
port di TNO por saca afo cu e murayanan n’e planta di 
purificacion na Bubali ta den mal estado y ta deteriorando 
rapidamente. 

Un ora pa otro esakinan por kibra y si Gobierno di POR- 
RED-MEP no actua rapidamente, esaki por tin consecuen- 
cia devastador pa nos turismo, nos medio ambiente y nos 
salubridad publico, pasobra tur e “overflow” di awa sushi, 
manera bisa den boca di pueblo AWA DI BEERPUT, lo 
inunda gran parti di area di hotelnan y casnan eybanda. 

Pues esaki lo por crea un problema grandi pa nos mesun 
pueblo pa loke ta Salubridad Publico, mientras pa nos eco- 
nomia esaki por ta devastador, mirando e efecto cu esaki 
lo tin riba nos turismo. Tambe e consecuencianan pa nos 
medio ambiente, particularmente nos beach y lama, lo ta 
grandi. 


E “overflow” ta bin dor cu na varios sitio na Aruba, par- 
ticularmente Oranjestad, tin varios pomp cu ta mandando 
e awa sushi di riool p’e planta di purificacion na Bubali, cu 
lo sigui traha na momento cu e murayanan cay den otro. 
Pa evita un desaster ey banda, por opta pa para e pomp- 
nan, pero esaki na su turno lo crea otro problema den 
vooral Oranjestad, ora cu awa di e rioolnan bin halto y lo 
inunda varios sitio. Cu otro palabara un MEGA-problema 
ecologico, economico y di salubridad publico, segun Booshi 
Wever. 

DOW a adverti e Minister, pero esaki no a “give a damn” 
ya cu e tabata prefera di fix contratonan lucrativo y miyo- 
nario pa su sponsor di campaña y di Carnival na prome 
lugar na Serlimar (Sero Teishi) y awor sigui pa un otro 
contrato miyonario pa kima e.o. sludge na Parkietenbos. E 
Minister mester a deshasi prome di un otro compania cu 
ta atende cu kimamento di sludge na Parkietenbos. 

Otmar Oduber a prefera di bay ataca Johnson’s Enterpris- 
es ferozmente bisando cu nan no por kima e sludge cu ta 
wordo treci for di RWZI manera cu ta wordo exigi. 

Apesar cu e compania a adverti riba e mal calidad di e 
sludge, e Minister a keda demonisa e compania, p’asina 
desvia e atencion di su intencion pa previlegia su sponsor 
cu un contracto di mas di 15 miyon florin. 

Manera Otmar Oduber mes a declara, un incinerator 
chikito cu ya ta na Aruba caba, mientras cu nos Parla- 
mento Dormilon ta permiti esaki. 

Awor cu e berdad a wordo publica pa medio di e raport di 
TNO y cu Johnson’s Enterprises a entama un kortgeding, 
di ripente e Minister ta draai 180 grado y ta bolbe purba 
di pinta un situacion comosifuera ta di aña pasa e ta bezig 
ta buscando solucion. Su supuesto opcion pa bende RWZI 
y haci esaki un NV tin como unico intencion pa bay presta 
mas placa riba mercado. Pues claramente aki e Minister 
no a importe un bledo pa loke t’e problema cu a wordo se- 
ñala y manera custumber el a “lap” esaki “aan zijn laar- 
zen”, pasobra ta Otmar Oduber ta manda y ta “it’s his way 
or highway”. 

Na momento cu Otmar Oduber no tin pia pa para’riba e ta 
sea intimida, chantagea, soborna of cumpra e silencio di 
su contrincante cu “HUSH MONEY”. Por t’esey t’e motibo 
cu e kortgeding a wordo para? Tin un acuerdo al respecto? 
UPP ta buscando informacion, pero tin un silencio her- 
metico, ningun hende no kier comenta net net nada. Lo tin 
un “non-disclosure clausule” den e “omkoperij-deal “aki?? 
Si esey t’e caso, UPP ta di opinion cu ora cu ta toca placa 
di pueblo hamas por permiti pa den un “deal” tin un “non- 
disclosure clausule”, p’asina purba di evita pa pueblo haya 
sa kico e deal mafioso aki di “HUSH-MONEY” aki ta 
ensera!!! 

“Whatever” ta su motibo, na final di cuenta ta pueblo lo 
mester bay paga tog. P’esey e Parlamento di rubber cu ta 
den un soño profundo mester exigi documentonan pa sa 
cuanto y kico e “HUSH-MONEY” aki ta ensera pa cu e 
deal corupto di e incenirator chikito cu ta hole mas stinki 
cu AWA DI BEERPUT cu ta bayendo RZWI, Booshi Wev- 
er, lider UPP a conclui. 

Contesta di Testigonan di 
Jehova riba protesta contra 
malmaneho di casonan 
abuso sexual di mucha 



MUNDIALMENTE protestanan pacifico ta lantando rapi- 
damente contra e silenciamento di victimanan di abuso 
sexual di menor y e mal maneho den problemematica aki 
di parti di Watchtower Society. E corporacion cu ta maneha 
e actividadnan di Testigonan di Jehova ta sigui purba di 
catch up cu mas di 6 decada di fayonan enorme y negligen- 
cia, manera Barbara Anderson a pone den un entrevista 
reciente. 

E activista y vocero pa victimanan di abuso sexual aki ta un 
ex-Bethelita di Testigonan di Jehova cu a sali publicamente 
riba Dateline na 2001 cu detayenan di e mal maneho aki. 18 
Aña a pasa y ta te den e ultimo aña of dos nan a tuma algun 
paso pa ahusta nan polisanan rond di e topico. 



“Si, e ta un paso den e direccion corecto, lamentablemente 
e no ta suficiente accion ni compasion p’e victimanan di e 
ultimo 60 aña”, Barbara ta bisa cu firmesa. 


Luego di a revisa e buki secreto di procedura di Anciano 
“Shepherd God’s Flock” na fin di 2018, awor na juli 2019 
tur congregacion di Testigo di Jehova rond mundo a studia 
e tema di e Atalaya di mei 2019 cu tabata toca e tema di 
abuso sexual di menornan den nan comunidad. Aunke hopi 
famia di victimanan y e victimanan di abuso sexual den e 
ultimo 50 pa 60 aña a spera di ricibi un palabra di despensa, 
un tiki compasion y cierto alivio, e studio aki a ofrece mas 
bien un man frieu pa cu e victimanan, e palabra di disculpa 
pa decadanan di mal maneho, nunca a bin. 

Watchtower un bes mas a nenga di admiti nan mes un pa- 
pel den esaki. 

Imagen di Testigona di Jehova ta mas importante cu vic- 
timanan, mientras cu den punto di bista di liderasgo di 
Watchtower e studio aki ta nan manera pa mustra cu nan 
ta actua pa proteha mucha den nan comunidad. E no ta 
nada mas cu un recordatorio amargo cu Watchtower no tin 
e e muchanan di awor ni e victimanan di pasado na pecho. 

ABUSO DI MUCHA “PICA” ENBES DI CRIMEN 

E daño haci n’e victimanan y e riesgo pa muchanan den 
futuro no ta nan prioridad, e articulo no ta mustra ningun 
compasion alguno cu esnan afecta p’e crimen aki, y ta pone 
hopi enfasis pa informa cu esaki ta un pica. 

Den e articulo no ta para ‘riba cu firmesa cu e ta un crimen 
y pa notifica e autoridadnan debido de un bes. No, Watch- 
tower ta laga espacio p’esaki tuma lugar solamente unda e 
ta un requisito legal. 

Mientras cu den otro casonan di crimen y conflicto si testi- 
gonan ta haci uso di nan derecho pa yama Polis libremente, 
e instruccion ta pone enfasis riba tur otro cos menos e hecho 
cu e ta un crimen serio. 

Esaki t’e manera cu nan ta hunga cu palabra pa sconde kico 
enberdad a y ta sigui tuma lugar den nan organizacion: E 
proteccion di criminalnan y obstruccion di husticia. 

CASONAN DI ARUBA 

For di prome remetido cu a ser publica e aña aki y e inter- 
view cu a wordo haci atrabes di algun medio di comunica- 
cion a drenta mas raporte di casonan cu a sosode aki na 
Aruba mes, di e ultimo 30 aña. 

P.e.,, e caso di un mucha muher cu a señala e persona cu bin 
mishi cu ne inapropiadamente na su curpa abou n’e anci- 
anonan na su congregacion. Nan hibe un banda sin su may- 
ornan, bise cu e cos nunca no a pasa y p’e lubida esaki. E 
anciononan a pone nan man riba dje pa tene abou, pasobra 
e no a responde contento n’esaki. 

Un otro caso varios mucha muher di diferente edad a wordo 
abusa sexualmente pa un muher adulto pa varios aña. 

E persona aki a wordo señala tambe den otro incidente cu 
un mucha homber unda cu e adulto a bise p’e bin mishi cu 
su partinan intimo. 

Un otro hoben den scol secundario a haya su mes ta wordo 
viola pa un adulto cu tabata sierbo ministerial den su con- 
gregacion. 

Ora el a trece esaki dilanti nan a sak’e di congregacion bou 
acusacion di ta homosexual, y e adulto mes no a para re- 
sponsabel pa su accionan. E hoben aki a haya su mes ta haci 
atento di suicidio despues di a keda sin hogar, pasobra su 
mayornan no a sak’e di cas aunke e tabata menor di edan. 
Hopi mas hoben victima ta haya nan mes sin sosten famil- 
iar den situacionan similar. 

Den un otro caso un hobencita menor di edad a wordo duna 
alcohol na beach pa un pareha cu tabata pionero, nan a pur- 
ba tene relacion cune y a practica stimulacion di su parti in- 
timo prome cu e la logra sali for di laman y pidi pa bay cas. 

“LAGA E ASUNTO DEN JEHOVA SU MAN” 

Mayoria di e casonan cu ta bin dilanti nunca ta yega na au- 
toridad of instancianan concerni pasobra den comunidad di 
Testigo famianan ta wordo encurasha pa “no crea division y 
mantene pas”. Hopi ta usa e expression: “Laga e asunto den 
Jehova su man” asina lagando e crimen pasa y ripiti, y sin 
duna e victima justicia of e sosten emocional profesional cu 
e mester. E manera di razona aki ta wordo haci dor di con- 
trola manera di pensa di miembronan, lo papia den futuro 
mas tocante e peliger di un grupo “high control” y con e ta 
wordo haci riba nivel psychologico. 

TENDENCIA PA EVITA PAPIA DIASUNTO 

Cu asina tanto storia tristo y preocupante cu ta saliendo na 
cla di muchanan cu a wordo abusa pa adultonan den nan 
grupo of congregacion, e manera sin gevoel cu den comuni- 
dad di Testigo ta responde ora victima bin dilanti ta ainda 
mas sorprendente. 

Durante un reunion un mucha di 7 aña a comenta cu e tam- 
be a biba abuso sexual, e comentario di un Testigo activo 
cu tabata presente tabata tipico p’e comunidad di silencio 
cu tin den Testigo di Jehova: “Mayornan ta mas atento di 
sa prome kico nan yiu kier comenta pa evita cu na bisa cos 
asina fuerte publicamente den reunion.” 


Testigonan en general ta rechasa rotundamente cu nan 
liderasgo a mal maneha e problema di abuso sexual di mu- 
cha, hopi hasta ta kere cu ta mentira so man ta, nan tin 
un punto di bista troci cu esnan cu ta lanta riba y papia di 
e topico aki kier incita odio y ta contra Dios mes, yaman- 
donan “apostata” y gañado. 

Mientras cu Watchtower ta nenga di admiti na su seguidor- 
nan, cu de hecho nan a apunta hombernan na posicionan 
di poder den congregacionan cu tabata conoci como abusa- 
dornan convicto, es decir cu a wordo haya culpable, a bay 
prison y a cumpli nan sentencia. 

Testigonan di Jehova tambe ta mik di studia bijbel cu per- 
sonan convicto den prison incluyendo abusadornan di mu- 
cha na un manera hopo laxo, p.e. un carta di juni di 2006 cu 
congregacionan na ricibi na Merca a referi na e convicto di 
abuso di menor: “Child-maltreatment offenders”. 

CONCLUSION 

Testigonan ta presenta un imagen di ta cuidadano cu ta obe- 
dece ley y ta stima husticia, pero nan accionan pa cu abusa- 
dornan den nan comunidad ta bisa algo hopi diferente. 

Na final di dia, e pregunta ta keda na cada miembro indi- 
vidual: kico Jesus mes a haci den bijbel ora e lidernan ta- 
bata culpable di inhusticia y corrupcion? 

Laga nos NO lubida cu el a saca na di un bes di e cas di su 
Tata, y a benta abou nan mesa y pasa man cu sweep. E no 
a dobla su man y bisa lague den Jehova su man. 

Awor no ta encurasha violencia den ningun forma, pero si 
un demonstracion di solidaridad y accion pa saca e homber- 
nan corupto aki for di “Cas di Dios”. 

Si di berdad e Testigonan tabata wak nan mes manera e 
Cas di Dios, nunca hamas nan lo a permiti e miles di caso 
asina’ki. 

Pa haci bo mes un investigacion ta encurasha e lesado pa 
subi riba Google y busca Jehovah’s Witnesses Australian 
Royal Commission, Candace Conti, Leah Remini e.o.. 

Nos ta mirando cu mundo henter ta lantando ariba pa de- 
fende esnan cu no por defende nan mes, esaki ta aplica- 
bel no solamente pa rescata bestia of nos recurso natural, 
pero tambe nos mucha y hobennan menor di edad, tanto 
femenino y masculino di tur rasa y di cualkier pais di e acto 
violento cu ta abuso sexual di menor. 

A bira ora pa Aruba lanta ‘riba y bisa ta basta, y e por cum- 
insa n’esnan mas cerca di e comunidad di Testigo di Jehova, 
esnan afecta. Halsa bo bos, conta bo storia, no sufri den si- 
lencio y no bira parti di nan crimen. 

E proximo congreso di Testigonan di Jehova ta tuma lugar 
den september, ta haci un yamado n’esnan interesa sostene 
victimanan y para cu otronan cu ta bisa ta basta di abuso 
y di silencio . Por email na wordsbvsilence@gmail.com pa 
mas informacion of pregunta. 

Garage Cordia orguyoso di tin mayoria auto di Polis! 

Cuerpo Policial ta sigui confia den autonan Toyota 


P’E ultimo añanan, Cuerpo Policial 
Aruba ta masha fiel na autonan mar- 
ca Toyota. No solamente p’e periodo 
di “lease” pero tambe despues di esey, 
unda por mira claramente cu ainda e 
modelonan Toyota Prado t’asina hopi 
riba caminda. 

Polis sa cu nan por confia den e mihor 
marca di auto na mundo ora cu ta trata 
di nan propio seguridad y esun di nos 
comunidad. Cu esey den mente, nan a 
caba di ricibi tres modelo mas, pa am- 
plia nan garashi di auto mas ainda. 

Recientemente tres diferente departa- 
mento di e organisacion di Polis a bus- 
ca tres diferente modelo nobo pa nan 
por mobilisa aden. Ta trata aki di un 
auto modelo RAV4 pa Departamento 
Forensico di Polis. A busca un pick-up 
Toyota Landcruiser pa Departamento 
Maritimo di Polis. Nan tin un caba y 
conoce e poder di e vehiculo, pues a 
opta pa amplia nan flota cu un pickup 
mas. 

Tambe a entrega 2 bus Toyota Coaster 
cu a bay pa por transporta e studian- 
tenan pa Polis p’e Academia Policial. 

Frank Dennert, gerente di operacion 
na Garage Cordia Aruba a entrega e ve- 
hiculonan nobo aki na Cuerpo Policial 
Aruba, den presencia di representante 
di tur e tres departamentonan envolvi. 
Pa Garage Cordia Aruba, calidad den 
e autonan cu nan ta bende y e servicio 
personal y di 24/7 despues cu bende e 
auto, ta escencial. 

Nan ta contento cu Cuerpo Policial 
Aruba, un departamento di Gobierno 
cu tambe ta traha 24/7 ta consciente 
cu nan por depende riba nan amigonan 
na Garage Cordia, pa hopi aña caba. 



bureau forensisch 
rECHNlSCHC ONDERZOEKFN 

Fundacion a celebra e di 50 aniversario 
di sitio di oracion na Tanki Leendert 


DIADOMINGO, 13 di juli ultimo, Fundacion Ven- 
erable Jose Gregorio Hernandez a celebra e di 50 ani- 
versario di sitio di oracion na Tanki Leendert. Pa 10’or 
di mainta Pastoor Jan a cuminsa cu e Santo Sacrificio 
di Misa y haci oracion pa tur nos enfermonan. 

E Santo Sacrificio di Misa tabata bon atendi y despues 
di esaki a sigui e brindis di oro. 

E sorpresa di e celebracion tabata, ora cu dos miembro 
di directiva a haya reconocemento pa nan bon trabou. 
Ta trata di sra. Atala Vingal, kende ta miembro for 
di 2000 y sra. Carmen Russel, devote for di 1970 y 
miembro di directiva for di 1993. Un y tur a gradici e 
dos damanan aki pa a eherce nan trabou den un forma 
tremendo. 

Tambe tur presente a ser sorprendi pa sra. Morela y 
sra. Sergia di Grupo Araguané, kendenan a bin delei- 
ta invitadonan cu nan musica harmonioso riba harpa 
y cuarta. 

For di Caracas nos a ricibi un noticia pa comunica cu 
nos pueblo. Ta trata di un milagro cu a sosode na maart 
2017. Esaki a pasa na Apure, Venezuela, unda un mu- 
cha di 10 aña a haya un tiro di bala den su cabes, ora 
ladronnan a bin horta bromer di su tata. 

Despues cu dokternan a opera e mucha, nan no a duna 
speransa cu e lo por keda bon, ya cu e daño tabata hopi 
grandi. 

Pero e mayornan pidiendo Dios pa medio di Venera- 
ble Jose Gregorio a keda sorprendi cu e mucha a keda 
perfecto. E dokternan a testigua cu pa nan e ta un 
milager, Na december 2018, nan a haci un MRI y por 
a mira tur e daño haci, pero e mucha mes ta perfecto. 
E caso aki a bay Vaticano y na januari 2019 nan a 
acept’e, pero ainda esaki mester pasa p’e Tribunal 
Ecleciastico. 

Nos speransa ta cu esaki lo por yuda p’e wordo beati- 
fica pronto. Laga nos sigui pidi Santisima Trinidad pa 
pronto e por haya su beatificacion. 



Nos deseo ta pa haya hobennan, cu ta desea di sigui cu 
e bunita trabao aki, ya cu casi nos tur di e fundacion ta 
hende grandi. Nos ta invita tur hende pa asisti na nos 
oracion of Sacrificio di Misa. Esaki ta tur diaranson pa 
7’or di anochi. E Sitio di Oracion mes ta habri tur dia. 
Orario: 7.30 am - 7.00 pm. 

E directiva actual ta consisti di Lourdes Giel (Presi- 
dente), Atala Vingal (Vice Presidente), Laura Lacle 
(Secretaria), Margo Henriquez (2do Secretaria), Car- 
men Russel (Tesorera), f Iselia Maduro (kende tabata 
2do Tesorera, pero a fayece na februari), Maria Tromp, 
Leoncita Croes y Raquel Brett (Comisarionan). 

Cu esaki, nos kier a gradici un y tur, cu di un forma of 
otro a yuda nos pa cu e celebracion aki. 

Den cuadro di aña di hubileo di parokia 

Muchanan a pinta Santa Filomena 


DIAHUEBS 4 di juli ultimo a organisa en conex- 
ion cu 70 aña di Parokia Santa Filomena un concurso 
di pintamento di Santa Filomena bao di e skolnan di 
Paradera cu a hiba e titulo ‘Ban pinta Santa Filom- 
ena’. 

E skolnan cu a participa ta Scol Preparatorio Nos Para- 
iso, Maria Goretti College y Colegio Pastoor Kranwin- 
kel. E pintamento a tuma lugar n’e skolnan mes entre 
4 pa 20 di juni ultimo. 

Diahuebs 4 di juni pa 8:30 di mainta tabatin celebra- 
cion di Santo Sacrificio di Misa na Misa Santa Filom- 
ena na Paradera, en conexion cu e ocasion aki y tambe 
e ceramento di aña escolar 2018-2019 pa gradici Dios 
p’e aña escolar cu a caba di pasa. 

Despues di e Santo Sacrificio di Misa a sigui cu e ex- 
posicion di e pinturanan den Centro Caiquetio. 

E skolnan participante a bishita e exposicion di e pin- 
turanan segun un programa. 

Na yegada di e alumnonan na Centro Caiquetio: miem- 
bronan di e Team Organisador a yama e alumno- y 
maestronan bon bini na porta y alabez a invita nan pa 
pasa den e sala pa admira e pinturanan. E alumnonan 
enberdad a haci nan best y nan a pinta hopi bunita. 
Despues di esey, nan a pasa pafo, aki un otro miembro 
di e Team Organisador a saluda y yama nan danki pa 
nan participacion n’e concurso di e pintamento. 

A conta nan un storia cortico tocante e bida di Santa 
Filomena, e muchanan a scucha cu hopi atencion. 

Na final a haci entrega n’e cabesantenan di e skolnan 
un regalo como recuerdo di 70 aña di Parokia. Cada 
skol a ricibi un buki di catisashi na Papiamento y for 
di cada skol a saca un nomber for di tombola, cu a 
gana un cadobon pa su participacion n’e concurso. 
Tambe palabra di gradicimento a bay na e alumno-, 
maestronan pa nan participacion. 

E Comision Organisador por a observa con e alumnon- 
an tabata admira y papia cu otro tocante e pinturanan. 
Tabata hopi bunita pa admira e pinturanan di e skol- 
nan hunto den un exposicion den Centro Caiquetio. 




E team kier a gradici e sirbidornan di Misa y pastor 
Juancho Pilongo, kende a celebra e Misa, y tur cu a 
yuda pa prepara y promove e actividad; tambe esnan 
cu a yuda riba e dia mes di exposicion na Centro Cai- 
quetio. 

SumitierTour, training pa hoben pa un desaroyo exitoso 


STICHTING JA IK Aruba ta continua di inverti den de- 
saroyo di hoben y hoben adulto despues di caba un aña es- 
colar exitoso cu participacion di mas cu 250 hoben na nos 
programa “from Good to GREAT”. 

Awor den vakantie nos lo duna un oportunidad extra, esta 
SummerTour cuminsando 23 di juli. Esaki lo continua den 
e aña escolar nobo tambe y cu participacion cu hasta mas 
hoben, sigur 500 caba. 

Pero awor den vakantie grandi nos kier duna e hoben y 
adultonan hoben un oportunidad tambe pa ser conoci cu 
e programa “from Good to GREAT” unda nos ta siña com- 
portacion, actitud y liderazgo cual ta importante awendia 
pa logra bo metanan. 

Y tambe pa por traha exitosamente. E participante por 
uza e conocemento cu bon resultado den practico. 

KICO TA SUMMERTOUR? 

SummerTour ta encera un training di 4 dia di comporta- 
cion, actitud y liderazgo personal. Nos lo combina e teo- 
retico cu un tour den un compania. 

Unda e participantenan mester practica locual cu nan a 
siña y asina por midi unda nan ta para y na unda nan 
mester yega ainda. 

Na final di e tour lo sigui un analisis den grupo unda nos 
lo splica kico por siña ora pone teoretico y practico banda 
di otro. 

E PROGRAMA DI CUATER DIA TA SIGUIENTE: 

Dia 1: Training di 18:00 - 21:30 uur; Dia 2: Training di 
18:00 - 21:00 uur; Dia 3: Tour di 8:30 - 12:30 uur; Dia 4: 
Training di 18:00 - 21:00. 

Esnan cu a participa na SummerTour ta mihor prepara pa 
nan estudio, siguiente aña di estudio sea ora di core stage 
of lo tin un trabou. 

PA KENDE? 

SummerTour ta enfoca riba lo siguiente participante: Ho- 
ben y adultonan hoben, kendenan lo sigui cu un opleiding 
n’e aña escolar proximo; 

Hoben y adultonan hoben kendenan ainda no tin e com- 
portamento, antitud sea liderazgo personal pa realisa nan 
metanan; Hoben y adultonan hoben, kendenan ainda kier 
logra mas; 

Adultonan hoben cu lo subi mercado laboral. 

Edad di e participantenan lo mester ta entre 14 y 30 aña. 
Ora di traha grupo nos lo tene cuenta cu e edad p’asina e 



diferencia lo no ta demasiado grandi. 

KICO TA E GASTONAN? 

E training ta un programa special traha y nos ta ofreci- 
endo esaki caba na Hulanda for di 2015. Despues di gua y 
inspira mas cu 250 hoben y adulto hoben na Aruba, nos tin 
un bon bista riba kico hoben y adultonan hoben local mes- 
ter pa realisa nan estudio aki sea den exterior y pa subi e 
mercado laboral exitosamente. 

FECHA? 

E training lo cuminsa riba 23 di juli. Espacio ta limita, pa 
cada training tin un maximo di 25 participante. 

Stichting JAIK Aruba por ofrece SummerTour 4 biaha: le 
training: Diamars 23 juli t/m diabierna 26 juli; 2e train- 
ing: Dialuna 29 juli t/m diahuebs 1 augustus; 3e training: 
Dialuna 5 augustus t/m diahuebs 8 augustus; 4e training: 
Diabierna 9 augustus t/m diaranzon 14 augustus. 

Pa participa na SummerTour, por fabor manda un mail pa 
dhr. Jalken Antonia na jalken(a) jaikbv.COm .Tambe si ta de- 
sea mas informacion por manda un mail n’e mesun adres 
bou mencion di “SummerTour”. 

Awor mi sa for di unda e nomber "Companashi" a bini 

Pq: Addonsito J. Croes 



PA medio di e articulo aki, mi 
kier manda palabra di pabien na 
sr. Vivienno “Vi” Frank cu lansa- 
mento di su buki nobo. Un sin fin 
di aplauso ta loke a zona den Bib- 
lioteca Nacional di Aruba na fin di 
e presentacion di “Aruba, en een 
keuze uit haar toponiemen” e si- 
man aki. Por cierto no tabatin mas 
lugar pa pone hende. Varios tabata 



e momentonan educativo cu na un 
forma gracioso sr. Frank a pone at- 
encion n’e fayonan, cu hendenan cu 
no sa e storia real tras di nomber 
nan di lugarnan di Aruba, ta ser 
haci. Hendenan cu p.e. ta pensa cu 
e nomber “Yuwana Morto” ta bin di 
un señora cu yama Juana cu a muri 


eynan. Esaki ta locura total! Mi ta 
recomenda tur hende na Aruba pa 
obtene un copia di e buki bunita y 
educativo aki. Bo ta haya sa pre- 
cies di unda e nomber di bo bario of 
districto a bin. Pabien sr. Vi Frank 
y su famia completo cu e tesoro di 
buki aki. 


TraiMerdia Sunrisa aprecia e mini expo di sra. Sandra van der Linde 



DURANTE e Vacation Work- 
shop di ‘Traimerdia Sunrisa’ a in- 
vita sra. Sandra van der Linde, 
pa presenta algun di su inspirash- 
ionan y bunita cuadranan, E gru- 
po di Traimerdia Sunrisa, a laga e 
studiantenan wordo inspira di un 
manera hopi diferente pa cu arte 
plastico, y e mihor manera tabata 
pa laga sra.Sandra van der Linde, 
kende ta conoci caba, como un ar- 
tista plastico y maestra di arte di 
pintura aki na nos isla Aruba, pa 
papia un poco e historia di cada 
cuadra, 

Traimerdia Sunrisa a keda masha 
contento, pa mira e aprecio pa arte 


plastico y e interes pa cu Traimer- 
dia Sunrisa tin pa stimula su stu- 
diatenan pa cu arte di pintura, por 
a mira e sonrisa di e muchanan y 


e amor pa arte ora nan tabata wak 
y scucha e historia tras di cada 
cuadra di sra. Sandra su experien- 
cianan atrabes di soño y visionnan. 

Rotaract Club of Aruba a instala directiva 
nobo pa aña 2019-2020 

Y ta preparando pa su prome proyecto: "Back to School" 


DIA 6 di juli ultimo a tuma lugar e 
instalacion di e directiva nobo di Ro- 
taract Club of Aruba pa aña Rotario 
2019-2020. E evento a tuma lugar na 
Divi Aruba bou di guia di e maestro di 
ceremonia Sunny Dodia. Presidente 
di Rotaract Club of Aruba a scoge e 
tema “Team Up” pa aña Rotario 2019- 
2020. 

E anochi a cuminsa cu entrega di 
reconocimento special na miembro- 
nan di Rotaract Club of Aruba pa nan 
“Outstanding service performance” 
durante aña 2019 - 2020. 

A sigui na entrega e comision di e 
proyecto “Pasa Pret cu Rotaract 2018” 
cu e reconocimento di “Project of the 
Year”, cu tabata e feria pa mucha cu 
Rotaract ta organisando pa di 5 aña 
consecutivo, unda mas cu 300 mucha 
y nan famia a pasa un dia alegre hun- 
to na Club Caiquetio. 

Alabes, e miembronan por a vota riba 
e proyecto “hands on” di aña, e proyec- 
to cu a gana esaki ta e “S.A.B.A. Run- 
way Fashion Show” unda miembro- 
nan a guia nos grandinan durante un 
fashion show spectacular, conhunto cu 
S.A.B.A. Durante e ceremonia tambe 
a tuma tempo pa gradici sponsornan 
y otro hendenan cu yuda haci cada un 
proyecto durante e aña un excitoso. 

Presidente saliente Ryon Dijkhoff a 
duna un resumen di e proyecto y ac- 
tividadnan realisa durante aña 2018- 
2019 y e impacto positivo cu e esaki- 
nan tabatin pa comunidad di Aruba. 
E aña tabata sigur uno hopi exitoso 
na unda cu Rotaract a logra engran- 
dece nan impacto den comunidad cu 
proyectonan inovativo y sostenibel. 
Alabes a realisa mas presencia inter- 
nacionalmente, den red social y crece 
cu 9 miembro nobo. 

Presidente di Rotary Club of Aruba 
America Barrios a presenta un “Plati- 
num Presidential Citation” di Rotary 
International President, Barry Ras- 
sin, na Ryon Dijkhoff y Rotaract Club 
of Aruba pa un aña espectacular. 
Ryon Dijkhoff a sigui na gradici Ro- 
tary Club of Aruba y Interact Club of 
Aruba pa nan sosten y tambe a elogia 


tur miembro di Rotaract pa nan buni- 
ta trabao e aña aki, nan dedicacion na 
nos comunidad y nan entusiasmo. 

Manera Ryon a trece dilanti: “Growth 
does not mean anything if it comes 
from a place of bad intentions, growth 
is meaningful if our thoughts, ac- 
tions and emotions align towards 
the greater good”. 

Rotaract ta duna su miembronan e 
oportunidad pa desaroya nan abilidad 
di liderazgo y alabes yuda nos comu- 
nidad y esnan mas vulnerabel. Alabes 
a gradici tur cu a aporta n’e proyec- 
tonan di e aña y tambe un danki spe- 
cial n’e Directiva saliente. 

E anochi a continua cu e instalacion di 
e directiva nobo pa e aña 2019- 2020, 
cuminsando cu e “pinning” di e Presi- 
dente p’e aña benidero 2019-2020, 
Diantha Boekhouwer, sigui pa Tiana 
de l’Isle como Vice-Presidente, Shawn 
Lopez como Tesorero , Katinka van 
der Putten como Secretaria, Amedée 
Wever como Club & International 
Service Director, Stephanie Buckley 
como Community Service and Profes- 
sional Development Director y Imme- 
diate Past President Ryon Dijkhoff. 

E Presidente nobo Diantha Boekhou- 
wer, a enfatisa cu tur Rotaractor ta un 
mundo riba nan mes, pero cu hunto lo 
“Team Up” pa realisa un aña estelar. 
Y asina, esaki ta e vision cu lo guia 
e tema di e club pa e aña aki: “Team 
Up”, cu ta fit cu e tema di e Districto 
7030, “Excellence Through Quality”, 
y e tema di Rotary, “Rotary Connects 
the World”. Alabes, Diantha a elabora 
riba e 3 obhetivonan p’e aña 2019- 
2020, cual ta mas iniciativa “hands 
on”, unda miembronan lo brinda mas 
servicio den comunidad, “foster fel- 
lowship” y “empowering youth”. 
Diantha ta desea di engrandece e 
presencia di Rotaract Club of Aru- 
ba den e Districto 7030, cumpli cu e 
rekisitonan di Rotary Internacional y 
di e Districto 7030, y tambe continua 
cu e bon relacion entre Rotary Club of 
Aruba y Interact Club of Aruba. 

Pa prome biaha den historia, 3 Presi- 



dente femenino lo dirigi e famia Ro- 
tario pa aña 2019-2020, esta América 
Daryanani-Barrios Presidente di Ro- 
tary Club of Aruba, Diantha Boek- 
houwer Presidente di Rotaract Club of 
Aruba y Sufi Wadhwani Presidente di 
Interact Club of Aruba. Finalmente, 
Diantha lo kier sigui cu e bon relacion 
cu e socionan cu ta haci tur e proyec- 
tonan posibel. 

Como Presidente di e club den e aña 
benidero, Diantha su meta ta p’e 
proyectonan comunitario cu Rotaract 
ta conoci p’e ta mas amplio p’asina 
yuda esnan cu mas necesidad den nos 
comunidad. Esaki ta bay man den 
man cu e tema di “Team Up”, unda e 
ambicion ta pa nos bini hunto como 
pais, comunidad, y club. 

E miembronan di Rotaract Club of 
Aruba no a sinta keto, y a cuminsa pre- 
para pa nan proximo proyecto “Back 
to School”. Esaki lo ta di 27 aña cu Ro- 
taract Club of Aruba lo ta colectando 
producto di skol pa yuda muchanan di 
menos recurso cuminsa un aña esco- 
lar exitoso. Miembronan y boluntario 
di club lo ta na Dyon Center awe dia 
20 di juli y 27 di juli di 9:30 AM pa 
1:00 PM. Nos ta invita comunidad di 
Aruba pa aporta n’e bunita proyecto 
aki. 

Inscripcion pa "Voz di KINIKI", Mini-Merengue Festival 2019 


DIADOMINGO 29 

di september ta tuma 
lugar e di 5 edicion di 
Voz di Kiniki Mini-Me- 
rengue Festival 2019. 
E scenario principal ta 
Cas di Cultura y e canti- 
ca mester ta original na 
Papiamento den mundo 
di mucha. E ritmo ta 
merengue. 

Cada cantante ta canta 
su cantica “live” acom- 
paña pa su pista baila- 
bel. Mayornan ta liber 
pa kies e musico pa tra- 
ha e pista pa nan yiu. 
Ta permiti un total di 
maximo 6 bailado pa 
compaña e cantante den 
su presentacion. 

Tin 3 categoria di edad 
cu ta di 4 pa 7 aña, 8 pa 
11 aña y 12 pa 16. 

Tur esnan interesa pa 
nan yiu participa por 
tuma contacto cu Ad- 
donsito Croes na 560- 
2626 of Tio George Win- 
terdaal na 561-6151. 
Ganador y finalistanan 
den pasado tabata Em- 
manuel Blanco Sanchez, 
Xenon Orfao, Jaidy 
Croes, Ishmerai Helder, 
Serena Morrison, Ivy- 
Ann Bryson, Melody 
Franken e.o.. 

E bunita di e festival 
aki ta cu e pista ta keda 
existi y e cantante por 
semper usa esaki pa 
presentacionan den fu- 
turo! 

Caribbean Fairta diabierna 26 di juli na Museo Arqueologico Aruba 

Un actividad varia di informacion y dibertic on pa 

henter famia por bin disfruta 


MUSEO Arqueologico Aruba a acer- 
ca Departamento di Cultura Aruba, 
ambos bou auspicio di Ministerio di 
Cultura, Fundacion 1403, Fundacion 
Lanta Papiamento y Stichting Ran- 
cho pa haci e Caribbean Fair aki uno 
varia. 

Pa Departamento di Cultura Aruba 
esaki ta den su puntonan di prioridad 
di educacion den Arte y Cultura, ta 
apoya y sostene e evento aki. 

Fundacion Lanta Papiamento ta hopi 
contento y ta sostene e iniciativa aki 
cu e topico Papiamento. Lo tin pan- 
el cu informacion pa pueblo haya sa 
mas tocante historia di Papiamento. 
Con nos idioma a desaroya den curso 
di siglonan cu a pasa. Ademas lo tin 
wega di Papiamento na cual grandi y 
chikito por participa. 

Y den e sala di presentacion lo pasa 
diferente grabacion di entrevista to- 
cante historia y situacion actual di 
Papiamento. 

Fundacion 1403 lo t’ey y ta sostene 
Museo Arqueologico. Nan tur como 
partner p’e evento aki. Y mas cu claro 
lo tin oportunidad pa por cumpra e 
buki nobo ‘The Archaeology of Aruba; 
The Pictographs and Petroglyphs’ du- 
rante e evento. 

Fundacion 1403 lo ta encarga cu benta 
di e buki. Reserva e fecha di 26 di juli 
p’e dushi evento di Caribbean Fair y 
bin cu henter famia na Museo Arque- 
ologico na Schelpstraat 42, net patras 
di Kong Hing den Havenstraat. 

MOTIBO PA REALISA ESAKI 

Museo Arqueologico Aruba den co- 
laboracion cu MUSEON Den Haag y 
Secar Research Center di St. Eustatia 


a planea un evento como parti di nan 
programa conhunto pa publico en con- 
exion cu e exposicion ‘Caribbean Ties, 
Connected people, Then and Now’ y 
diabierna dia 26 di juli Museo Arque- 
ologico ta lansa su parti di “Caribbean 
Fair”. 

Bin pasa un momento dushi carga cu 
informacion educativo y interesante. 
Un rato den ambiente Caribeño entre 
5 pa 10’or di anochi cu tayer creativo, 
presentacion interesante, dushi cum- 
inda Caribeño y hopi mas! 

Fo’i di 6:00 pm artista contempora- 
neo Osaira Muyale di Studio O lo 
presenta e historia tras di e ‘City Art’ 
di e cabaynan blou den Oranjestad 
y Paardenbaai. Sigui pa un presen- 
tacion pa arkeologo drs. Harold Kelly 
tocante e periodo Archaico, cu infor- 
macion nobo di nos historia Indjan di 
Aruba, cu a sali danki na e investiga- 
cion di NEXUS1492. 

Entre 5:30 pa 7:30 pm artista conoci 
pa su obranan di klei, Trudy Lampe 
lo duna un tayer di e tecnica di ‘coil’ 
cu Indjannan di Aruba y den Caribe 
tambe a uza pa traha nan potchi. Otro 
artista local Gloria Feliciana lo duna 
un tayer di traha prenda cu glas di 
lama. 

Mustrando asina con ta recicla un 
material cu no ta pertenece den nos 
medio ambiente, pero cu Indjannan, 
tanto na Aruba como den Caribe a 
cuminsa incorpora den nan decora- 
cionnan den e periodo historico. 

Esaki despues di e prome contacto cu 
Europeanonan. Artista cu tambe a 
uni sumes ta Maya Lepsanovic, kende 
lo duna un tayer di traha un ‘flamingo 
fridge magnet’ na unda e particpan- 
tenan lo decora un pida di (drift)wood 



cu pintura den colornan Caribense. 
Tur e workshopnan aki ta gratis. 
Alabes lo tin dushi cuminda Caribense 
na benta, manera un bon BBQ, un in- 
vento di traha cuminda originalmente 
di Indjannan, pues e nomber mes ta 
bin di e palabra indigena ‘barbacoa’. 
Tambe ‘Taki’ lo tin dushi snacks tra- 
ha di entre otro cadushi y juice di wal- 
ishali. Lo tin stand di cuminda Suri- 
nam y Cubano. 

Bin y purba tambe un dushi cuminda 
of pasaboca di Dominica, St. Maarten 
y Trinidad. Stichting Rancho lo ta na 
encargo di e bar, di e forma aki recau- 
dando fondo pa nan bon trabou den 
comunidad di e bario Rancho. 

Museo Archeologico Aruba, Departa- 
mento di Cultura Aruba y cu sosten di 
Ministerio di Cultura ta contento den 
realisa e ‘Caribbean Fair’ aki. Cultura 
bo mester bib’e. Dor di conoce nos pas- 
ado p’asina por traha riba un miho fu- 
turo. Mirando cu ta den vakantie nan 
ta spera cu mayornan y e hubentud di 
Aruba no perde e evento aki. 

Atleta J-rick Maduro a competi den NACAC 1118 
Championsh ip 2019 na Queretaro, Mexico 


RECIENTEMENTE e hoben atleta di 
coremento, J-rick Maduro di 16 aña a com- 
peti den e Campeonato di Atletismo or- 
ganisa pa North America. Central America 
and Caribbean Athletic Association (NA- 
CAC). 

J-rick a competi den e categoria U18, unda 
e hoben atleta di coremento a competi den 
e 1500m y 3000m. Mester bisa cu J-rick a 
logra un di 7 lugar den e 1500m y un di 5 
lugar den e 3000m, cu ta un bon prestacion. 
Hunto cu J-Rick a biaha coach Kenneth Lu- 
cas. 

Stichting Sportsubsidie Aruba ta contento 
di por aporta y brinda e ayudo na Federa- 
cion di Atletismo, AFF p’asina nan atleta 
J-rick Maduro por a competi den e NACAC 
U18 Championship na Queretaro, Mexico. 



Atleta Shawney Coenaard y Coach Merle Nedd lo forma parti 
di un campo di entrenamento y competencia na Costa Rica 


RECIENTEMENTE e atleta prospecto den e de- 
porte di atletismo, Shawney Coenraad hunto cu coach 
di atletismo Merle Nedd a biaba p’e ciudad di San 
Jose, Cosa Rica unda nan lo atende un campo di en- 
trenamento cu a wordo organisa p’e Confederacion di 
Atletismo na Central America y Caribe, esta NACAC. 
Na e curso diferente orador di nivel mundial mane- 
ra entre otro e medayista y legendario Carl Lewis a 
duna charla riba diferente ramo di e deporte madre di 
Olimpismo. 

For dia 18 pa 21 di juli, Shawney Coenraad lo competi 
den e Panam Championship 2019 na Costa Rica. Un 
total di 600 atleta a registra p’e Camp y e competencia 
aki. 

Stichting Sportsubsidie Aruba ta contento di por apor- 



ta y brinda e ayudo na e federacion di atletismo, AAF 
pa asina nan por atende un campo di entrenamento y 
e Panam Championship di NACAC na Costa Rica. 

Delegacion di Tang Soo Do 
a gana varios medaya 

Den e 1 7th Regional Championship di World Tang Soo Do Association na Panama 


DIAMARS 9 di juli ultimo, un 
delegacion di Aruba Tang Soo Do 
Federation y Gihae Tang Soo Do 
Studio a sali pa un competencia 
17th Regional Championship di 
World Tang Soo Do Association na 
Panama bou guia di Master Melis- 
sa Noguera. 

E campeonato a wordo organisa 
dor di Region #18 Centroamerica- 
no y di Caribe di WTSDA. 

Tabatin varios pais compitiendo 
incluyendo Costa rica, Panama 
Puerto Rico, Mexico, Merca y Aru- 
ba. Cu un total di 200 participante. 
E nomber di atletanan representa- 
do den e seleccion di Aruba tabata 
Jaileen Tromp lst Dan, Shanro 
Thomas lst Dan, Joshua Paimino 
2nd Dan y Gilberto Boerleider 3rd 
Dan. 

Cu solamenre 16 participante Aru- 
ba a logra un total di 21 medaya 
di oro, 11 medaya di silver, 4 me- 
daya di bronce, 4 Grandchampion 
den faha di color, Grandchampion 
Junior Male Black Belt Division, 
Grandchampion Senior Male Black 
Belt Division. 

Stichting Sportsubsidie Aruba ta 
contento di por aporta y brinda 
e ayudo n’e Federacion di Aruba 
Tang So Doo Federation p’asina 
nan por a competi den e 17th Re- 
gional Championship di World 
Tang Soo Do Association na Pan- 



ama. 

Secretario di Estado, Stientje van Veldhoven 
presente durante clausura oficial di landfill Morotin 


KRALENDIJK - Secretario di 
Estado di Infrastructura y Ma- 
neho di Awa, Stientje van Veldho- 
ven, diahuebs mainta tambe taba- 
tin un programa druk. 

E promé stóp tabata na Morotin, e 
landfill na Rincon. Aki el a haci un 
bishita huntu du Diputado James 
Kroon (R&O). Riba potrét por mira 
e momento cu Secretario di Estado 
van Veldhoven y Diputado Kroon 
a sera e landfill aki oficialmente. 

Secretario di Estado van Veld- 
hoven ta iniciá sanacion di 
asbést na criadero di cabaron 
Sorobon. 

Despues di e bishita na landfill 
Morotin na Rincon, Secretario di 
Estado di Infrastruktura y Ma- 
neho di Awa, Stientje van Veldho- 
ven, a haci bishita tambe n’e kria- 
dero di cabaron bieu na Sorobon. 
Aki nan sanamento di asbést lo 
bay tuma lugar cu sosten di I&W. 
Riba e foto adhunto d.r.p.d. Gezag- 
hebber Rijna, Secretario di Estado 
van Veldhoven, Diputado Kroon y 
sr. R. Duijn di RDM Bouw Beheer 
BV. 



Gefinar>cierd door: 


Gerealrseerd door: 


BONAIRE 


RMD Botiw Beheer BV 


Beheer BV 


Asbestsanering 

Garnalen Kwekerij Marcultura 


Detencion di un sospechoso 


Willemstad - Diahuebs 18 di juli 
2019 alrededor di 16.01or, Central 
di Polis a dirigl un unidad na un 
Centro den Gibraltar pa un caso di 
bringamento. 

Na yegada di e unidad na e Cen- 


tro, polis a topa cu dos homber cu 
a indicá na polis cu nan tabatin 
problema cu otro y cu a culmina un 
bringamento entre nan dos. 

Durante entremediacion entre par- 
tidonan, a resulta cu un di e hóm- 


bernan aki tabatin órdo di deten- 
cion pe, pa un caso di ladronicia cu 
a tuma lugá den luna di april 2019. 

Ta trata di: e hómber A.J.A., nasé 
na Hulanda di 22 aña di edac. 

A presentá e sospechoso dilanti di 
un fiscal auxiliar cu a ordená su 
encarselamento pendiente di mas 
investigacion. 

Cu honda pena Aruba Tourism Authority ta anuncia fayecemento di 

Elias Fernando Mansur 

-Cariñosamente yama ‘Don’- 

Na bida nos prome Minister di Turismo -1986 
Condotencia na su yiunan, famia y conocrrnan. 



Aruba Tourism 
Authority 

Ai^ra 

"Çuft&uU '&otue £ @fie*n4£<vut 

Mi ke alabá SEÑOR tur tempo, 

Su alabanza lo no kita fo'l mi boca, 

Mi alma ta gloria den SEÑOR, 

Laga humildenan bin tende y gosa. 

Canta grandesa di SEÑOR huntu cu mi, 
ban alabá SU Nombertur huntu! 

Salmo 34 

Cu hopi pena, pero conforme cu Dios su boluntad y agradecido 
pa tur locual e la nifica pa nos, ta anuncia fayecimento 
cristianamente di nos mama, wela, bisawela, ruman y tanta: 



Sra. Vda. Catharina Vrolijk-Britten 

Cariñosamente jama: "Catrien""Tanta Tinchi"of"Machichi" 
*22-09-1932 -114-07-2019 


Na nomber di su: 

Casa: tSr. Generoso Joaquin (Chinto) Vrolijk 

Yiunan: Nelson "Sonny"Vrolijky Sra Rufina 

Rudolf"Rudy"Vrolijk 
Oslin Vrolijk y Valerie Spellen 
Manerayiu: Lorenzo"Win"Webb 

Rumannan: tMaria Pontilius-Britten yfamia 

tJohana "Anna" Britten y famia 
tClotilda de Cuba-Britten y famia 
tAdela Britten 

Fransisca Roga-Britten y famia 
tReynaldo "Nady" Britten y famia 
Sira Britten 

Nietanan: Gerella Roberts-Vrolijky Randy 

Gerelin Kelkboom-Vrolijky Edgar 
Bisanieto: Noah Roberts 

Bisanieta: Christa Kelkboom 

Bon bisiñanan: Cheppy y Chita Webb 

IdaTromp 

Lorisa Rodulfo (Paradera Lottery) 

Sobrino- y sobrinanan, swa- y cuñanan 


Demas famia: Vrolijk, Britten, Webb,Tromp, Werleman, 
Pontilius, Giel, Wolff, Croes, Roga, Rasmijn, Flemming, de Cuba, 
Geerman, Petrochi, Peña, Kelkboom, Roberts, Spellen, Maduro, 
Brete, Donata, Helder, Gonzalez, Feliciano, v/d Poel, Henriquez, 
Kelly, Oduber, Erasmus 


Ta invita pa acto di condolencia y entiero cual lo tuma lugar 
diasabra 20 di juli 2019 di 2'or pa 4'or di atardi na misa Sta 
Filomena na Paradera. Despues lo sali pa Santana Catolico na 
Paradera. 


Nos disculpa si den nos tristesa nos por a lubida algun famia of 
conocir 


Despues di entiero nos no ta ricibi bishita di condolencia na cas 


Acddente di auto basta fuerte 
riba Caya Jose Geerman 




'ptM&uU 'r&twte & (fyematwuf, 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu hopi tristesa pero conforme cu boluntad di Dios nos ta 
anuncia fayecimento di nos ser keri: 



Hose Cristóforo Boekhoudt 

Mihor conoci como"Jo" 

*02-03-1942-113-07-2019 

Na nomber di su: 

Mama: tAnna PrudenciaTromp-Boekhoudt 
Tata: tCamilio Boekhoudt 
Yiu: John Ramada 
Nieto: Johnaiko Ramada 

Rumannan: tWillibroda y t Venancio de Cuba-Boekhoudt 

tDamian y Margarita Boekhoudt-Thiel 

tCatarina Boekhoudt 

Maria y tElio Kelly-Boekhoudt 

Antonio Boekhoudt 

Sobrino(a)nan: tNicolas de Cuba, Ignacio de Cuba, Irma de 
Cuba, Annie de Cuba, Marlin Webb,Victor Boekhoudt, Winnie 
Boekhoudt, Raquel Boekhoudt, Richard Kelly, Ceferino Kelly, 
Angeline Kelly, Elvin Boekhoudt, Giovanni Boekhoudt, Julisa 
Boekhoudt, Albert Boekhoudt 

Sobre sobrinonan y sobre sobrinanan, primonan y primanan 

Ihanan: Robert Webb, Angelo Webb, Roslene Kelly 

Madrina: tJosefa Tromp 

Amiga di cas: Leoncita Farro-Webb 

Ex coleganan di Aruba Grand Hotel 

Amigonan di DominoTeam 

Demas famia: Boekhoudt,Tromp, Ramada, de Cuba,Thiel, Kelly, 
Webb, Arrindell, Croes, Geerman, Mathilda, Lugo, Wongso- 
simito, Wever, Grullon, Everon, Franken, Farro 

Ta invita pa acto di entiero cuallo tuma lugar nna Misa Santa 
anna na Noord diasabra 20 di juli 2019 di 2'or pa 4'or di atardi. 
Despues lo sali pa Santana Catolico na Noord. 

Condolencia lo tuma lugar na Aurora Funeral Home diabierna 
19 di juli 2019 di7'or pa 9'or di anochi. 



DIAHUEBS atardi laat, Polis a bay 
poco pura na Caya Jose Geerman pa 
un accidente di auto cu hende herida. 
Na yegada Polis a topa cu Nissan Sen- 
tra y Hyundai. Mirando e daño e mate- 
rial por bisa cu tabata un impacto bas- 
ta duro, den e autonan tabatin hende 
herida. 

Ambulance a wordo pidi y na yegada 
Paramediconan a controla esnan heri- 
da, pero danki Dios no tabata trata di 
algo serio. 

Despues cu Polis di Trafico a caba cu 
nan investigacio takelwagen mester a 
move e autonan for di caminda. 


Aufora 








"Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibami na awatrankil, 
Pamibolbehañaforsa". 

Salmo: 23 

Cu inmenso dolor na nos curason pero conforme 
cu e boluntad di Señor nos ta anuncia fayeci- 
mentodi nos serstima 



Selpha Geraldina Geerman-Croes 

*05-01-1954- 119-07-2019 


Disculpa nos si den nos tristesa nos por a lubida algun famia of 
conocir 


Acto di entiero lo wordo anuncia despues. 

"Dios a tira un bista den su jardin y a topa un espacio bashi. 
Despues su mirada a pasa ariba tera y a mira bo cara cansa. 
El a pone su brasa rond di bo y a hibabo pa bo por sosega. 
Esta bunita ta Dios su jardin. 

E ta scohe solamente e mihor." 

Cu inmenso tristeza na nos curason pero conforme cu 
boluntad di Dios 

nos ta anuncia fayecimento di nos ser stima: 



Franciscus Quandus 

Mihor conoci como"Papa Chico"of"Chico" 

*09-03-1932 tl 5-07-2019 

Na nomber di su: 

Esposa: Tomasa (Dudu) Quandus-Tromp 
Yiunan: Maria (Marieta/ Dudu) Quandus 

Albertina (Tina) y Jacento (Lorito) Geerman-Quandus 
t Reina Juliana Quandus 
Albert (Tico) y Ludwinus (Tintina) Quandus-Farro 
Augustina (Ibia) y Errol Quandus-Quandus 
Nieto(a)nan: Juan G. Jr. y Monica Carrasquero-Maduro 

Patricia Carrasquero 
Gilberto Carrasquero 
Jair Cathalina, yiunan y nietonan 
Sharella Cathalina 

Jessica y Evaristo Kock-Quandus y yiunan 
Alvaro (Aito) Quandus y yiunan 
Joanne Quandus 
Jeandré Quandus 

Rumanan: t Teresita (Tatita) y t Rafael Gomez-Quandus y famia 

Antonia (Toña) y Nel Bergrok-Quandus y famia 

t Dominicus (Domico) Quandus y Juliana Henricus y famia 

t Gregoria (Goja) Quandus 

t Imelda Quandus 

t Augustin (Koochi) Quandus 

Pedro (Pecha) y Rufina Quandus-Tromp y famia 

Maria Quandus y famia 

t Lourdes (Lulu) Quandus 

Cerilio (Buchi) y Lourdes Quandus-Tromp y famia 

Anselmo (Chemmy) y Frida Quandus-Koolman y famia 

Aquiles (Gili) Quandus 

t Reginalda (Nalda) Quandus 

Swa y cuñanan: 

tAsucion (Chonchon) y t Aurelio Quandus-Tromp y famia 
t Anna y t Francisco Pedro (Pancho) Ridderstaat-Tromp y famia 
t Pablo y t Theresita Tromp-Tromp y famia 
Juan y t Julieta Tromp-Tromp y famia 
t Catharina y Theodoor (Dodo) Farro-Tromp y famia 
t Clara y t OrtilioTromp-Tromp y famia 
Fermina (Mimi) Tromp y Angel Semeleer y famia 
Susana Arrindell y famia 
Amistadnan di cas: Estella Carolina y famia 
Suzette Vrolijk y famia 
Rosalda Hoftijzer y famia 
Manerayiu: Janine Rasmijn y yiunan 

Mayra Quandus y yiu 

Ex- suegronan: Franklin Cathalina y famia 

t Juan G. Carrasquero 

Primo y primanan, sobrino y sobrinanan, comer y compernan, 
ihanan, famia na Aruba, Curacao, Bonaire, Hulanda, amigo y 
amiganan, bisinjanan y conocirnan, S.V. Bubali, ex- colega di 
Lago y Favi 

Demas famia: Quandus,Tromp, Christiaans, Geerman, Farro, 
Carrasquero, Maduro, Cathalina, Kock, Stegink, Gomez, 
Berghok, Henricus, Koolman, Ridderstaat, Semeleer, Andrews, 
Arrindell, v/d Biezen, Burke, Carolina, Cid, Donker, Eckmeyer, 
Esser, Figaroa, Flanegin, Giel, Hoftijzer, Jacobs, Jones, Leest, 
Martina, Oduber, Orman, Paesch, Pak, Petrochi, Rasmijn, 
Ridderstap, Vrolijk y Werleman. 

Ta invita tur pa asisti na e acto di entiero cual ta tuma lugar 
dialuna 22 Juli 2019 pa 4or di atardi saliendo for di Misa Santa 
Anna na Noord pa Santana Catolico di Noord. 

E restonan mortal di nos Papa Chico stima lo ta reposa for di 
2or den misa. 

Anochi di condolencia:Tanki Flip 1-F riba diahuebs 18 Juli 2019 
diabierna 19 di juli 2019 di 7'or pa 9or di anochi. 

Enbes di flor of krans lo tin un box disponibel pa un donacion 
pa WitGele Kruis. 

Disculpa nos si den nos dolor y tristesa nos por a lubida algun 
famia, amistad of conocir. 

Nos ta lamenta cu despues di misa nos no por ricibi bishita di 
condolencia na cas. 


A$fra 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya notin scuridad 
Unicamente Bo Luz briyando 

Cu dolor na nos curason pero conforme cu boluntad di Dios, 
nos kier anuncia fayecimento di nos ser keri: 



Jacobo M. Arends 

Mihorconoci como"Neco" 

*20-11-1942-116-07-2019 

Na nomber di su: 

Su casa: Dina Arends-Nicolaas. 

Yiu: Juan-Carlo Arends. 

Rumannan: 

Amelinda Arends. 

Lito Arends & Maybelline Arends. 

Orlando & Judith Arends. 

Sobrinonan: 

Igor, Zuleyka Arends y yiunan; 

Giaira Arends y yiunan; 

Dito Arends y yiunan; 

Yanais Arends. 

Omo: Marins Arends. 

Primo y Primanan. 

Swa y Cuñanan: 

Vda Edna de Lange & famia; 
t Greta Harms su yiu Janine Moreno-Harms y famia; 
t Juan Nicolaas su yiu Graham v/d Linden; 

Vda Agnes de Windt y famia; 

Nildo Nicolaas & famia; 

Famia di difunto Mildred Tromp; 

Karel Nicolaasy famia; 
t Marcolino Nicolaas su yiunan y famia; 

Famia di difunto Mirto Nicolaas; 

Lino Nicolaas y famia; 

Alexandra Medina y famia; 

Maikel Nicolaasy famia. 

Mescos cu ruman: 

Nelson Richardson y famia, Nina Contreras y famia, Manuel 
Reyes & Elsa Molina y famia. 

Bon amigonan: Touchin, Cesar, Juan, Rupert, David, Baas. 

Amistadesnan di riff (Caico Island), OCA y BOC Gases. 

Famia Arends, Hintz, Orman, Martinez, Nicolaas. 

Ta invita pa acto di despedida cual lo tuma lugar Aurora 
Funeral Home diasabra 20 di juli 2019 di 9'or pa 11 'or di mainta. 
Cremacion lo tuma lugar den seno familiar. 

Enbes di flor of krans lo tin un box disponibel pa Koningin 
Wilhelmina Kankerfonds. 

Nos ta lamenta cu despues di entiero nos no por ricibi bishita 
di condolencia na cas. 









"Señor ta mi wardador, mi'n tin falta di nada 
den cunucu di yerbe berde E ta ponemi sosega. 
Eta hibami na awa trankil, 

Pa mi bolbe haya forsa". 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa di 
Señor: 



t 


Sra.Tomasa Raymunda Kelly-Lopez 

*15-03-1936 - tl 7-07-2019 


Casa: Francisco P. Kelly 

Yiu: François D. Kelly y pareja Veronica Urueta 
Nieto(a)nan: Franchesca G. Kelly y Jean Paul F. 

Kelly 

Mama: tRosa Lopez-Eckmeyer 
Rumannan: 

Fortunata Tromp-Lopez y yiunan 

Ina y Thomas Quandus-Lopez y yiunan 

tFina y Marcus Dorival-Lopez y yiunan 

Irena y Ale Croes-Lopez y yiunan 

Mildred Lopez y famia y yiunan 

tPablo y tReina Lopez-Orman y yiunan 

Arcadio Lopez y Famia 

Whelemina Tromp y famia 

tCarmen Tromp y famia 

tTheresita Tromp y famia 

Swa- y cuñanan: 

tChita Semeleer y famia 

Kai Kelly yfamia 

Ovita Figaroa y famia 

tNini Ruiz-Kelly 

Charo Kelly y famia 

Rinchi y Cobito Hill-Kelly y famia 

tDomi y Angela Kelly-Flanegin y famia 

Eddy Kelly yfamia 

Mientje y Bentel Chow-Kelly y famia 

FreddyTromp y famia 

Ihanan: 

Sharin Geerman-Kelly 
MarjorieTromp 
FreddyTromp 
RitaTromp 
Lienchie Gomez 
Denzel Quandus 
Grupo di meditashon 

Primo(a)nan, amigonan, conocirnan y bisiñanan 
Demas famianan: Lopez, Kelly, Eckmeyer,Tromp, 
Quandus, Croes, Figaroa, Hill, Semeleer, Chow, 
Ruiz, Maduro, Frans, Ellis, Britten, Leest, Flanegin 

Ta invita pa acto di entiero y despedida cu lo tuma 
lugar diaranson 24 di juli 2019 na Misa Santa Anna 
di 9or pa 11 or di mainta. Despues di entiero no ta 
ricibi bishita di condolencia na cas. 


Nos disculpa si den nos tristesa nos por a lubida 
cualkier persona. 

Mi kier alabá SEÑOR tur tempo, 
Sualabanza lo no kita di mi boca, 

Mi alma ta Gloria den SEÑOR, 
Lagahumildenan bin tende y gosa. 
Cantagrandesa di SEÑOR hunto cu mi, 

Ban alabá SU nomber tur huntu! 
(Salmo:34) 

Cu hopi pena, pero conforme cu Dios su voluntad 
y agradecido pa tur locual e la nificapa nos, ta 
anuncia fayesimento cristianamente di, 



Sr. IGNATUIS D. KELLY 

Mihorconosi como "NADI"OF "NACHO", 

*10 JULI 1939- 118 JULI 2019, 

Ex empleado di Aruba Carribbean Hotel & Casino. 
NaNomber di su mayornan; tBernabe y tBrigida 
Kelly- Franken. 

Rumannan; t Luisa F. Kelly, 

t Maria Semeleer-Kelly, 
t Johan E. Kelly, 

Balbino Kelly, 
t Stephania Rios-Kelly, 

Dominico (Nikky) Kelly, 

Serafina (Sara) Kelly. 

Subrino y subrinanan; Marlene Nuñez y famia, 
RubenSemeleer, 

Julieta y Ary van der Linden-Semeleer y famia, 
Lourdes Semeleer, 

Grecia y Gilbert Feliciana-Kelly, 

Johnny Kelly, 

Arnold y Vivian Kelly-Casañas y famiana Merca, 
Jose (Chito) Ridderstap y Lena Lampe y famia, 
Charlie Ridderstap, 

Mario (Anthony) y Emely Ridderstap-Tromp y 
famia, 

Maritsa y Rosendo Tromp-Ridderstap y yui, 

Zayra y Adonis Richards-KellynaHulanda, 

Jeanette y Luis Michel y famiana Merca, 

Lisa y Ben Chrisman-Riosna Europa, 

Roland y Patricia Kelly naHulanda. 

Swa y Cuña nan. 

Amigo nan di cas; Rita,Touw, Simon y 

Marijke, Tom, Thomas. 

Ex Coleganan di Aruba Caribbean Hotel & Casino. 
Amigonandi diferente Hotel y Casino nan. 

Demas famia; 

Kelly, Franken,Sanchez, Semeleer, Rios, Nuñez, van 
der Linden, Feliciana, Ridderstap,Tromp, 
Boelhours, Bovens, Molenbrugge, Lampe, Wolff, 
Damian, Ras, Richards. 

Ta invita paasistina acto di entierocu lo tuma lugar 
diamars 23 juli 2019 for di 2 7 or pa 4'or na Aurora 
Funeral Home, después lo Sali pa santana catho- 
likonaNoord. 

Oportunidad pacondoleer lo tadialuna 22 juli 
2019 for di 7 7 or pa 9 7 or di anochinacas :Noord 11 

Nos ta pidi nos disculpa si den nos tristeza nos por 
a lubida un of otro famia. 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, nos kier anuncia fayeci- 
mento di nos ser keri: 



Ricardo Segundo Britten 

Mihor conoci como"Segundo" 

*09-12-1934 - tl 7-07-2019 

Acto di entiero lo wordo anuncia despues 


Auj^ora 

& 0tematon<f, 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, 
consueloyforsa 

durante e tempo dificil cu e fayecimento y entiero 
di nos defunto stima: 



José Christino Hoek 

"Jo" 

Un danki special ta bay na Wit Gele Kruis y Huize 
Maristella.Tambe na Aurora Funeral Home pa cu 
su bon servicio y atencion. 

Boso muestra di atenshon tabata un gran 
Consuelo pa nos. 

Na mes momento nos ta invita famia, bisiña-, 
amigo-y conocirnan 

pa compaña nos na 3 Santo Sacrificio na misa San 
Fransisco diadomingo 21 juli, diaranzon 24 juli y 
diahuebs 25 juli 2019 pa 7:00 pm. 

Boso presencia ta altamente aprecia. 


Gradicimento y invitacion 

Pa medio di esakifamia kier a gradici tur esnan cu 
na un manera of otro a dunanossosten, Consuelo 
y forsadurante e tempo dificil cu e fayecimento y 
entiero di nosdifuntostima: 

ASCENCION BONIFACIO" ChonChon Of Chon" 
TROMP 



Ascension Bonifacio Tromp 
* 14 - 05-1942 - 110 - 07-2019 

Bosomuestra di atencion ta di aprecia y un 
gransosten pa nos. Un dankina un y tur cu a 
mandacarchi, krans, whatsapp, email y a hasiy- 
amada nan telefonico.Tambena Aurora Funeral 
Home pa cu su bon servicio y atencion. Bosom- 
uestra di atencion ta un bon Consuelo pa nos. 

Na mesmomentonos ta invitafamia, bisinja-, 
amigo- y conocirnan pa companjanosna 3 
sacrificio di misa. Na misa di NoodDiasabra 20 di 
julipa 7or di anochi, diadomingo 21 di juli pa 6or 
di atardi y naKapel di Alto Vista diamars 23 di 
julipa 5:30 di atardi. 


Bosopresencia ta altamenteaprecia. 


sp®-- °<y 

"Señor ta mi wardador, mi A n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Antonia V. Bergrok-Quandus 

*04-03-1931 - tl 7-07-2019 
Acto di entiero lo wordoanunciadespues. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK \ facebook 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















